Γκαντέμικη μελέτη επι του Φέϊσbook.\nΩραία, το έκρυψα. Πώς το ξαναφέρνω στα παλιά???\nΟυφφφφ, εντάξει, ακόμα δουλεύει.\nΠρέπει μια απ αυτές τις μέρες να γράψω μια μελέτη με θέμα:\n"Στην ηλικία των 39 και άνω, τι πιθανότητες έχετε να φτιάξετε μια σοβαρή σχέση με προοπτική, μέσα από το Faceμπουκ, όταν εκ των πραγμάτων όλες οι άλλες πιθανότητες από την ΄έξω΄ ζωή σας έχουν σχεδόν μηδενιστεί".\nΗ μέχρι τώρα έρευνά μου μου λέει ότι το ποσοστό επιτυχίας είναι κάτω του 3 %.\nΛοιπόν αγαπητοί μου μαθητές, θα κάνουμε μια επανάληψη των όσων έχω πει κατα καιρούς εδω μέσα και σας έχουν κουράσει:\nΟταν είσαι 30 έχεις φίλους ή φίλους φίλων ελεύθερους • πηγαίνεις βόλτες στα μπαρ και βρίσκεις (ακόμα) εκεί συνομήλικούς σου • στον χώρο εργασίας σου υπάρχουν 30 αρηδες ακόμα ελεύθεροι • και είναι όλα ωραία και καλά, κι εσύ μες στην τρελή χαρά που η ζωή και το μέλλον είναι όλα δικά σου, έχεις πίστη στον εαυτό σου, δύναμη και όνειρα. Μπράβο! keep walking!\nΣτα 35 σφίγγει το ζωνάρι. Οι φιλοι αρχίζουν να παντρεύονται • κάνουν παιδιά και δεν βγαίνουν έξω • μπαίνουν σε άλλο τριπ εντελώς διαφορετικό από σένα (με πάνες -μπέιμπυ σίτερ- σόγια- τραπέζια-πεθερους - συνεχές τρέξιμο κλπ) • στα μπαρ βρίσκεις ακόμα 35άρηδες που όμως αρχίζεις πλέον και αναρωτιέσαι : είναι όντως ελεύθερος ή ψάχνει για ξενοπήδημα? • στην δουλειά οι συνομήλικοι που σου άρεζαν κάποτε, τώρα φοράνε...βέρα!!! και αρχίζει να χτυπά το καμπανάκι-νταν-ντάν-νταν-ντααααανννν\nΕρχεται ο πρώτος πανικός. Και αν δεν κάνεις κάτι εγκαιρως (τα φτιάξεις με τον πρώτο καλούτσικο μόνο και μόνο για να μην μείνεις μόνη......καλό κουράγιο σε όσες το κάνανε), τότε την έβαψες, και στα 39-40 θα ψάχνεις στα .....faceμπούκια για να φτιάξεις τη ζωή σου....... (καλή ώρααα)...*\nΚαι το χειρότερο είναι πως εσύ στα 40 έχεις μείνει στο πώς ήταν οι σχέσεις και τα φλερτ της παλιάς εποχής. Τότε που με το που φιλούσες στο στόμα κάποιον -αυτομάτως τα είχατε κιόλας. ΄Δεν υπήρχε αφμιβολίας περι τούτου΄.\nΚαι ξαφνικά βρίσκεσαι στο σήμερα, όπου το κάνεις (κάνεις σεξ δηλαδή)- το κάνεις -και το ξανακάνεις και δεν ξέρεις αν έχεις σχέση! Τον κοιτάς που ροχαλίζει δίπλα σου και αναρωτιέσαι μεσα στην νυχτιά: " τώρα εμείς τα έχουμε ή είμαι μια ΄ξεπέτα΄?"\nΑυτό φίλες και φίλοι , από μόνο του είναι ένα τεράστιο πολιτισμικό σόκ!\nΞυπνάς ξαφνικά σε μιαν άλλην εποχή και δεν ξέρεις πως να χειριστείς τα πράγματα.\nΓιατί με την αξιοπρέπεια και τον αυτοσεβασμό δεν πας μπροστά στο φέισμπουκ, πίστεψέ με. Εγώ που προσπαθώ να κάνω αξιοπρεπείς διαλόγους στα τσάτ, με χιούμορ πάντα και με όση άνεση μπορώ (αφού μιλάω με εντελώς ΑΓΝΩΣΤΟΥΣ ανθρώπους τζίζους κράιστ!!! μην περιμένεις θαύματα!) δεν βλέπω να προχωράει το πράγμα παραπέρα. Και αυτό γιατί υπάρχουν πάντα οι χιλιάδες** πολύ πιο όμορφες, νέες, και πιο τολμηρές γκόμενες που τους προκαλούν κανονικότατα με σέξι υπονοούμενα, και γω.... μένω με την αξιοπρέπεια στο χέρι.\nΒγήκα για καφέ με αρκετούς, αλλά έμεινε εκεί. Δεν προχώρησε το πράγμα. Φταίω και γω βέβαια, που δεν τους πίεσα, το έπαιξα άνετη. Γιατί, όπως επιμένει και η ατρόμητη "να μην δείξεις λυσσασμένη. Οι άντρες δεν θέλουν τις πεινασμένες για σοβαρή σχέση".\nΝαι αλλά και το άλλο δεν βγάζει πουθενά ρε παιδιά. Και έτσι αναγκάστηκα να αρχίσω να τους προκαλώ λιγάκι. Να τους ζητάω ΕΓΩ να βρεθούμε για καφέ. Ναι ναι...το κανα κι αυτό....ομολογώ ότι ξεπέρασα τον εαυτό μου με το φέισμπουκ....\nΑπό τους friends που έχω, ελάχιστοι, 5-6 είναι σωστά παιδιά. Ναι μεν είναι μπερδεμένοι συναισθηματικά γιατί ή χώρισαν απο μακροχρόνιες σχέσεις, ή έχουν κάποιο μικρό φυσικό σωματικό ελάττωμα, ή χώρισαν από γάμους με παιδάκια και δεν μπορούν ακόμα να ισορροπήσουν, ή- ή -ή- ή....\nΚαι πώς τα ξέρω όλα αυτά? Εκτός του ότι πολλά μου τα είπαν κατ ιδίαν γιατί είπαμε είναι καλά και ειλικρινή παιδιά (έλα όμως που δεν μου προκαλούν κάτι το ερωτικό!), τα περισσότερα τα ξέρασαν χωρίς ενδοιασμούς στο 3ο ψεύτικο προφίλ που έχω, και που με αυτό ξεσκαρτάρω τους αμνούς από τα ερίφια.\nΕ λοιπόν μου κάνει ΤΡΟΜΕΡΗ ΕΝΤΥΠΩΣΗ πώς οι άντρες, επειδή έχουν επί 2 μήνες ένα εικονάκι από ένα άτομο στους friends τους, νομίζουν ότι ο χρόνος από μόνος του τους επιτρέπει να του έχουν εμπιστοσύνη, και έτσι λενε πράγματα στο ψεύτικο προφίλ μου που δεν θα μάθαινα ΠΟΤΕ στο πραγματικό μου!!!!!! Γιατί απλώς εκεί μου δείχνουν το κοινωνικό προφίλ τους, αυτό που θέλουν να πουλήσουν, ενώ στο ψεύτικο λένε τις αλήθειες.\nΚαι ευχαριστώ τον Θεό που με φώτισε να φτιάξω αυτό το ψεύτικο προφίλ***** και έτσι έχω δει.....κι αν δεν έχω δει!!!!!!!!! ......το τι 'παντρεμένο' κυκλοφορεί εκεί πέρα ΔΕ ΛΕΓΕΤΑΙ. Παντρεμένοι που δεν έχουν πρόβλημα να βγαίνουν και μέχρι αργα τη νύχτα έξω, που δεν τους έχει πάρει χαμπάρι μέχρι τώρα κανείς , και που αν (χτυπούν ξύλο) το καταλάβει η γυναίκα τους έχουν από τώρα έτοιμη την δικαιολογία. Θα της πούν ότι " ωωωωχ μωρε γυναίκα, ένα παιχνίδι είναι αυτό, αφού το ξέρεις ότι είμαι μαζί σου".\nΚάποιοι άλλοι έχουν χωρίσει στην καρδιά και στο κρεβάτι με την γυναίκα τους, αλλά στο σπίτι εξακολουθούν να ζουν μαζί, σαν ξενοδοχείο. Αυτο που λυπάμαι είναι τα παιδιά τους που τα βιώνουν όλα αυτά.\nΚαι τώρα θα αναρωτιέσαι αγαπημένε μου και παλιέ φίλε, που επειδή με γνωρίζεις καλά τόσα χρόνια δεν με παρεξηγείς (ελπίζω) : τι με έπιασε και άρχισα να γράφω Κυριακάτικα, μετά από τόοοοσο καιρό?\nΠρώτον: είχα ένα τεράστιο μα Τ Ε Ρ Α Σ Τ Ι Ο άγχος ότι ο blogger με έχει ξεγράψει ή ότι οι κωδικοί μου δεν θα ισχύουν.\nΔεύτερον : έχω ένα επίσης μεγάλο άγχος γενικότερα, γιατί μετά από πολλές αναβολές φόβου ήρθε η ώρα και κάνω όλες τις ιατρικές εξετάσεις που τις έχω παρατείνει ....και γω δεν ξέρω πόσους μήνες. Και κάθε φορά που αρχίζει ο κύκλος εξετάσεων θυμάμαι, δυστυχώς, πάλι την φθαρτότητα, την θνητότητα, το τέλος που κάποτε θα ρθεί ,και τότε η μοναξιά μου δεκαπλασιάζεται. Και εκτός από τον θυροειδή πρέπει να κοιτάξω πάλι τα καφέ μεσοκυκλικά που δεν λέν να φύγουν, τεστ παπ, ψηλάφηση μαστού και υπέρηχο, υπέρηχο καρδιάς που όπως είπε η ενδοκρινολόγος "ναι μεν δεν έχω κάτι σοβαρό και αυτό που έχω το έχουν σχεδόν όλοι, αλλά αυτό δεν σημαινει ότι δεν πρέπει να κάνω τις εξετάσεις μου", και διάφορες άλλες.\nΑαα!!!! και τώρα που το θυμήθηκα!!!!!!!!!!!!\n...Ηρθε τις προάλλες στο μαγαζί μια αγαπημένη μου ξαδέλφη. Την οποία επειδή μεγαλώσαμε μαζί και κάναμε παρέα απο τα μικρά τα μας, την θεωρώ της δικής μου φουρνιάς, της ηλικίας μου, αν και με περνάει λίγα χρόνια. Και έτσι όπως κάτσαμε και τα λέγαμε, μου αποκαλύπτει στα ξαφνικά και χωρίς περιστροφές ότι έχει εξάψεις και ότι μπαίνει στην κλιμακτήριο.\nΔεν μπορεί αυτή να μπαίνει στην κλιμακτήριο, γιατί αν μπει αυτή θα μπω και γω!!!! Ναι μεν με περνάει 5-6 χρόνια αλλά είμαστε μαζί στην ψυχή. Ενιωσα σαν να μπαίνω εγώ!!!\nΗ αληθεια που δεν θέλω να δω, ήρθε και στήθηκε μπροστά μου! ...έτσι....από μόνη της!\n"Αχ σταμάτα!", χωρίς να το θέλω μου ξέφυγαν από το στόμα οι λέξεις .\nΗ ξαδέλφη δεν κατάλαβε, και συνέχισε να μου λέει με στεναχώρια τον πόνο της, και με λεπτομερείς περιγραφές τα συμπτώματά της. Εμένα άρχισαν όλα να σκοτεινιάζουν. Το αίμα έφυγε απ το κεφάλι μου και ξαφνικά τσίριξα\n"ΣΤΑΜΑΤΑΑΑΑ, ΔΕΝ ΘΕΛΩ ΝΑ ΞΕΡΩΩΩΩ".\nΑλλά μόλις συνειδητοποίησα την αλλοπρόσαλλη συμπεριφορά μου πήγα να τα μπαλώσω και της είπα ότι εγώ είμαι φοβητσιάρα, και δεν αντέχω, και κάτι τέτοια χαζά, και όντως σταμάτησε σταστισμένη το θέμα και αλλάξαμε κουβέντα.\nΟμως το κακό έγινε. Το τέρας της κλιμακτηρίου πρόλαβα και το είδα φευγαλέα..... και ακόμα, μετά από την τσιρίδα μου όλοι στο σόι θα μ έχουν για τρελή...\nΤρίτον: Η φίλη η ξενιτεμένη γέννησε μετά από πολλές δυσκολίες και με κίνδυνο της ζωής της ένα νέο παιδάκι, ευτυχώς υγιές. Ομως αυτά που τράβηξε στην ξενιτιά με έκαναν να σκέφτομαι : Εγώ τι περιμένω επιτέλους? Πότε θα μπω και γω σε αυτή την κλίκα των οικογενειών? πότε θα περάσω και γω όλες αυτές τις δυσκολίες της εγκυμοσύνης -της γέννας -και των πρώτων δύσκολων χρόνων του μωρού παιδιού??? Και εγώ, η ΄κυρία' , θέλω και 4 παιδιά, με τζάκια, και γιαγιάδες να λεν τα παραμύθια! .......καλά...φέξε μου και γλύστρησα...\nΤέταρτον: μετά από σχεδόν μισό χρόνο στο φέισμπουκ, που μου έχει ρουφήξει τη ζωή, αφού σε κάθε ευκαιρία είμαι εκεί μέσα περιμένοντας μια πρόσκληση για καφέ ή ευκαιρία για κουβέντα που ίσως θα φέρει\n"αυτόν που περιμένω\nαυτόν που περιμένω\nαυτόν που περιμένωωωω\n......κουράστηκα. Θέλω λίγο να εκφράσω τις σκέψεις μου και τις ανησυχίες μου όπως έκανα παλιά στον blogger. Και θελω αυτά να τα διαβάσουν κάποιες γυναίκες, ελπίζοντας ότι από τα δικά μου λάθη θα βγει κάτι καλό γι αυτές.\nκαι Πέμπτον και τελευταίο: είναι να βγω αυτές τις μέρες με κάποιους friends. Και όλα τα παραπάνω με έκαναν να αναθεωρήσω τις απόψεις μου, και να τολμήσω να γίνω πιο διαχυτική, και πιο ...σέξυ απ ότι λέει ο χαρακτήρας μου. Επίσης θέλω να κάνω επιτέλους κάτι με κάποιον και ας μην μου αρέσει αυτός ο κάποιος και τόσο πολύ βρε αδελφέ.\nΒέβαια απο την μία σκέφτομαι ' τόσες δίαιτες, τόσο διάβασμα, τόσες βαφές, τόση προσπάθεια επαγγελματική, τόση καλλιέργεια (λέμε τώρα) με τα θέατρά μου, τα σινεμά μου, τις εκδηλώσεις, τις εκθέσεις και τα τοιαύτα, και να καταλήξω με κάποιον που δεν θα τον πολυθέλω? ".\nΟμως ακόμα ηχούν στ αυτιά μου οι λέξεις της ξενιτεμένης φίλης μου που άγγιξε τον θάνατο\n" η ζωή είναι πολύ μικρή, μην πολυσκέφτεσαι, μόνο πράξε".\nΟυφφφφ...ωραία. Τα είπα και εκτονώθηκα. Αλλά μετά από τα λόγια έρχονται οι πράξεις. Και τώρα ήρθε η ώρα των πράξεων.\nΒόηθα παναγιά μου\n* Γιατί και έξω να βγείς (ΑΝ βγεις γιατί βαριέστε όλοι στην παρέα) δεν βλέπεις 40 ηδες ή 45 άρηδες στα μπαρ αλλά μόνο πιτσιρίκια που χοροπηδάνε γεμάτα ζωή και όνειρα. Και περιμένεις πότε θα δεήσουν οι 'της παρέας σου' να κανονίσουν μια μεγάλη έξοδο στα μπουζούκια (αφού ψάξουν επι 3 βδομάδες πριν, κάποιον να τους φυλάξει τα παιδιά) όταν έρθει η Πρωτοψάλτη ή η Γαλάνη ή ο Πλούταρχος, και ελπίζεις να ρθει τυχαία στο τραπέζι κανένας ξέμπαρκος ενδιαφέρον ελεύθερος φίλος , ο οποίος θα διαλέξει ΕΣΕΝΑ για γυναίκα της ζωής του και όχι την άλλη στην διπλανή καρέκλα, που και εκείνη με την σειρά της ελπίζει τα ίδια, και τυχαίνει να είναι η.... ατρόμητη φίλη σου........\n"Ζήσε Μάη μου να φας τριφύλλι" δηλαδή.....\nΚαι όσο για τα μιλημένα, άσε, μην ξανακούσω για κάτι τέτοιο γιατί θα σκοτώσω άνθρωπο!!!Λοιπόν αγαπητοί μου φίλοι, το μιλημένο, δηλαδή 'κάποιος φίλος είπε για σένα σε κάποιον ελεύθερο και βρίσκεστε στα τυφλά (τυφλό ραντεβού)΄ είναι κατα τη γνώμη μου χειρότερο και από το φεισμπουκ. Γιατί στο φέισμπουκ τουλάχιστον έχει προηγηθεί ένα τσάτινγκ, έχεις δει μια φωτογραφία του, έχεις πει δυο κουβέντες και έχει σπάσει ο πάγος, ενώ στο μιλημένο έχεις το άγχος να δείξεις καλό εαυτό, έχεις και το άγχος ότι είναι φίλος φίλου οπότε να τον βγάλεις ασπροπρόσωπο, και ....άστα να πάνε.\n** χιλιάαααδες γυναίκες!!!! Μάλλον το πήραν χαμπάρι όλες και γίνεται ΠΑΝΙΚΟΣ!!!!. Βλέπεις έναν άντρα καλούτσικο, πας να τον κάνεις φίλο, και διαπιστώνεις ότι έχει ήδη 500 γυναίκες φίλες, ωραιότερες, νεότερες και γυμνότερες από σένα!!!!! Τι ελπίδα να έχεις εσύ μέσα σε αυτήν την πλημμύρα γυναικών??????\n***** το ψεύτικο προφίλ το μελέτησα πολύ καλά πριν το φτιάξω. Δεν θα πω πολλά, παρα μόνο ότι είναι ένα υποτίθεται αθώο προφίλ, απο το οποίο δεν κινδυνεύουν καθόλου ως 'άντρες' . Δεν τους ζητάει κάτι, ούτε τους απειλεί με κανέναν τρόπο ;)\nΚαι ένα τελευταίο άσχετο:\nΤώρα θα μου πεις : μα καλά, οι φίλες σου τι κάνουν? Αυτά που μας λές ρε gademissa δεν τα ακούμε γενικώς. Αρα είναι πρόβλημα μόνο δικό σου και του δικού σου χαρακτήρα. Οι άλλες μια χαρά βρίσκουν και κάνουν οικογένειες και στα 40 και στα 45 και στα 50-60. Αρα κάτι τρέχει με σένα και άσε μας στην ησυχία μας. Μην μας αγχώνεις χωρίς λόγο Κυριακάτικα.\nΗ απάντησή μου είναι ότι\n"εντάξει. Οποιες είναι του άλλου χαρακτήρα μπράβο τους, και μακάρι να ήμουν και γω έτσι. Ομως αυτά που βλέπω και ακούω γύρω μου δεν είναι καθόλου αισιόδοξα. Και επειδή δεν βλέπω να γίνεται λόγος πουθενά για όλα αυτά, έχω σκάσει!!!!! Μα επιτέλους μόνο εγώ τα αντιμετωπίζω??????? Θα ασχοληθεί κάποιος με τα πραγματικά προβλήματα αυτής της ζωής???? τα σήριαλ στην τηλεόραση τι κάνουν?\nΔεν υπάρχουν μόνο οι πολύχρωμες ιστορίες των 20 ή 28 άρηδων φοιτητών ή δημοσιογράφων ή συγγραφέων ή μπαρμαν ή γιατρών ή πλούσιων αργόσχολων ή ραδιοφωνικών παραγωγων, ή ντιτζέις, ή τραγουδιστών και ήθοποιών ή.....και γω δεν ξέρω τι, αλλά ΕΙΜΑΣΤΕ ΚΑΙ ΜΕΙΣ ΕΔΩ ΡΕΕΕΕΕΕΕΕΕΕΕ, οι γυναίκες της διπλανής πόρτας, οι αδελφές σου, οι γνωστές σου, οι ξαδέλφες σου, οι γυναίκες εργαζόμενες, αφεντικά, εργάτριες, γυναίκες καριέρας, γυναίκες που δουλεύουν κανονικά 8ωρα και με τις μετακινήσεις πάει 9ωρα, που δεν έχουν χρόνο ούτε να μαγειρέψουν, ούτε τομαλλί να φτιάξουν, ούτε να ξεκουραστούν, ούτε με χόμπι να ασχοληθούν, και καταντάν ζόμπι και δυστυχισμένα πλάσματα που ζουν περιμένοντας τα Σαββατοκύριακα. Αϊ ΣΙΧΤΙΡ!!!!\nΟσο για το άθλημα? Πηγαίνω ακόμα αλλά όχι τόσο συχνά όσο παλιά. Απαγκιστρώθηκα απο εκεί και ψάχνω να φτιάξω πρώτα τα προσωπικά μου που επείγουν και βλέπουμε για τα άλλα. Αλλά ...τι περίεργο...όποτε πάω στον χώρο του αθλήματος παίρνω στα κρυφά μια βαθιά ανάσα. Μια ανάσα που γεμίζει τα πνευνόνια μου με την χαρακτηριστική μυρωδιά του αθλήματος. Και αυτή η μυρωδιά με ηρεμεί, με γαληνεύει. Εισπνέω όνειρα και ελπίδα! και αυτό που λέω είναι πραγματικότητα! Το νιώθω! Αυτό δεν το ξέρει κανένας και ελπίζω να μην το μάθουν, γιατί αν με δουν θα με περάσουν για ανισόρροπη.\nΤιιιι??? Δεν άκουσα καλά????? τι κάνουν οι "ατρόμητες" φίλες μου? καλά είναι μωρέ, αλλά βρίσκονται στα ίδια ακριβώς που τις είχατε αφήσει. Και μάλιστα μπορώ να πώ ότι εγώ μέσα από το φέισμπουκ έχω βγεί και γνωρίσει πολλούς περισσότερους από ότι εκείνες στον "έξω" "κανονικό" κόσμο. ΑΛλά όσο και αν τις παρακαλάω δεν θέλουν να γίνουν φέισμπουκερς. Φοβούνται λέει το ίντερνετ και το ότι μπορεί να εκτεθούν. Ακου άκου! να εκτεθούν! μα πού ζούν , στο 1800???\nΚαλέ, αυτές γίναν χειρότερες και από μένα!!!χαχαχαα\nΑναρτήθηκε από gademissa στις 2.11.08\nΆγιε μου Πέτρο, δεν είμαι δύστροπη απ τη φύση μου, οι άλλοι με κάνουν.\nΤώρα θα μου πεις: καλά τι έπαθες έτσι ξαφνικά και κάκιωσες με τον «σουρτούκη» το καλό παιδί, που είναι και μικρότερός σου και γι αυτό θα σε ζηλεύουν οι φίλες σου?\nΚαλός και χρυσός, και διαμαντένιος και ρουμπινένιος είναι, αλλά ξέχασε 2 ραντεβού μας.\nΚαι τι εννοώ?\nΜου λέει πχ «θέλεις να βρεθούμε για ποτό μεθαύριο?», «οκ» απαντάω εγώ, και μου λέει ότι θα τηλεφωνηθούμε μεθαύριο για να κανονίσουμε ακριβή ώρα. Όταν έρχεται το μεθαύριο εγώ ξεκινάω από νωρίς μπανιάρισμα, μαλλί, απολεπίσεις, κρέμες υδατικές, κρέμες μυρωδικές, βάψιμο νυχιών, κρέμες ποδιών, ξυρίσματα , αποτριχώσεις κοκ.\nΚαι φτάνει το απόγευμα….\nκαι πάει προς βράδυ….\nκαι τίποτα αυτός.\nΝα του τηλεφωνήσω ή όχι? αναρωτιέμαι .Και αποφασίζω να περιμένω από αυτόν τηλέφωνο. Στο κάτω κάτω άντρας είναι, αυτός κυνηγάει. Ελα όμως που φτάνει σχεδόν βράδυ. Ε δεν αντέχω άλλο και του τηλεφωνώ. Και …… ΑΚΟΥ ΓΙΑ ΝΑ ΜΑΘΑΙΝΕΙΣ!\nΟ κύριος ήταν ακόμα στη δουλειά!!!!!!! Είχε λέει υπερωρίες και ξεχάστηκε, οπότε αναβάλλεται η έξοδος. «Καλά και ένα τηλέφωνο δεν μπορούσες να πάρεις?» τον ρώτησα ευγενικά και συγκρατημένα. «Συγνώμη αλλά ξεχάστηκα» είπε, χωρίς όμως να διακρίνω και πολλές τύψεις ως προς εμένα, αλλά αντίθετα άρχισε την γκρίνια για την κωλοδουλειά του, και γενικώς μου "τά πρηξε" δια τηλεφώνου.\nΕγώ έγινα τούρμπο, αλλά με καλμάρανε οι ‘ατρόμητες’ φίλες μου. "Δε βαριέσαι, αυτόν έχουμε με αυτόν θα πορευτούμε" μου είπαν.\nΤο ξεπερνάω και συνεχίζουμε.\nΒγήκαμε μια φορά ακόμα, και αν παραβλέψω το γεγονός ότι γενικώς είναι γκρινιάρης, και ότι μου μιλάει με τον τρόπο που θα μιλούσε στους φίλους του ή στους συναδέλφους του δηλαδή αυτό που λέμε ‘μπρουτάλ’ χωρίς ιδιαίτερες ευγένειες και κλίμα ερωτικό, μπορώ να πω ότι πέρασα καλά. Γιατί κατα ένα περίεργο τρόπο, καταλαβαίνω τι λέει, έχουμε κοινούς κώδικες, μιλάμε την ίδια "γλώσσα". Ώσπου…..\n….κανονίζουμε ξανά (με δική του πάντα πρωτοβουλία που δείχνει ότι ενδιαφέρεται για μένα) να βρεθούμε μεθαύριο. Και γίνεται πάλι η ίδια ιστορία. Ήταν στη δουλειά, το ξαναξέχασε, και αντί να ζητήσει συγνώμη για την αμέλειά του, ξαναάρχισε να γκρινιάζει για τον μαλάκα αφεντικό του. Εγώ έγινα από μέσα μου όχι τούρμπο -αλλά πύραυλος έτοιμος να εκτοξευτεί- χύτρα έτοιμη να εκραγεί- να πάρω τον πλάστη, να πάω να τον βρώ στη δουλειά του, και να αρχίσω να τον κοπανάω αλύπητα.\nΑλλά από έξω μου κυρία, ευγενική τυπική και γλυκομίλητη. Δεν πειράζει του είπα, καταλαβαίνω.\n….καταλαβαίνω ότι θέλεις ακόμα πολλάααα χρόνια μέχρι να μάθεις να συμπεριφέρεσαι στις γκόμενες.\n…καταλαβαίνω ότι είσαι επικεντρωμένος μόνο στον εαυτό σου και θέλεις πολύυυυυ χρόνο μέχρι να καταφέρεις να δεις πέρα απ τη μύτη σου.\n….καταλαβαίνω ότι ναι μεν σου αρέσω αλλά... είσαι νινί μικρό μουυυυυ-είσαι νινί μικρό μουυυυυυυ.\nΑλλά είσαι καλό παιδί, ειλικρινής, και σου αρέσω πολύ όπως εκμυστηρεύτηκες στον κοινό γνωστό μας.\nΤώρα τι να κάνω, να ξαναβγώ ή όχι???\nΕγώ λέω να ξαναπροσπαθήσω.....\nΟποιος διαφωνεί να το δηλώσει τώρα ειδάλλωs να σιωπήσει for ever....\n.......και δεδομένου ότι έχω κλειστά τα comments και ως εκ τούτου φωνή βοώντος εν τη ερήμω.....\n♥ -I do- ♥\nΑναρτήθηκε από gademissa στις 28.8.08\n....αλλά κάνω το κορόιδο. Δεν το είπα πουθενά. Ούτε στο facebook το ανέφερα, γιατί με το που θα δουν ότι γύρισα θ αρχίσουν τα μπλα μπλά με τις ώωωωρες και βαριέμαι τις ατέλειωτες πολυλογίες των άγνωστων friends μου, όπως επίσης θα μου στείλουν και δεκάδες άχρηστα applications στα οποία θα πρέπει, λόγω ευγένειας, να ανταποκριθώ. Αν όχι σε όλα, τουλάχιστον σε αρκετά απ αυτά.\nΕ, καλά, εντάξει, αφού επιμένεις θα το πω και αυτό: Δεν πέρασα πολύ καλά φέτος στις διακοπές μου. Υπήρξαν αρκετές κόντρες μεταξύ των φίλων της παρέας και κουράστηκα αρκετά. Πιέστηκα. Έφτασα μάλιστα στο σημείο να μετράω τις μέρες του γυρισμού.\nΣτην παρέα έλεγα ότι «αχ τι καλά που είναι εδώωω, να μην τέλειωνε ποτέ. Αχ ρε παιδιά, πώς θα γυρίσουμε πίσω στην παλιοπόλη?» και άλλα παρόμοια, αλλά από μέσα μου μετρούσα και τα δευτερόλεπτα.\nΤο ίδιο φαντάζομαι ότι κάναν στα κρυφά και οι περισσότεροι της παρέας. Και φυσικά δεν φταίει κανείς μας γι αυτό. Αλλά όταν επαναλαμβάνεται το ίδιο μοτίβο κάθε καλοκαίρι, με τους ίδιους ανθρώπους πανω-κάτω , ε, κάπου καταντάει κουραστικό!\nΑλλά δεν έχω όρεξη να μιλήσω γι αυτά. Θα τα πώ άλλη ώρα....\nΝα μην ξεχάσω να αναφέρω ότι στην νταουνιασμένη διάθεσή μου συνέβαλε κατα πολύ και αυτό που έγινε με τους ντοπαρισμένους Έλληνες αθλητές μας. Δυστυχώς το κατάλαβα επιτέλους και το χώνεψα καλά, μπήκε δηλαδή μέχρι μέσα στο μεδούλι μου, ότι Ολυμπιακό μετάλλιο δεν θα δω ούτε στον ύπνο μου ούτε στον ξύπνιο μου. Τέρμα. Άδικα προσπαθούσα τόσα χρόνια.\nΔΕΝ ΥΠΑΡΧΕΙ ΟΥΤΕ ΕΛΠΙΔΑ, ΟΥΤΕ ΟΝΕΙΡΟ.\nΚαθαρός αθλητής = κορόιδο με περικεφαλαία.\nΓι αυτό και γω αποφάσισα φέτος να μην αφιερώσω χρόνο στο άθλημα. Θα πηγαίνω ελάχιστα. Ισα- ίσα για συντήρηση.\nΑλλά θα το πω και αυτό και ας με χαρακτηρήσουν και κακιά. Αυτή την Χαλκιά δεν την χώνεψααααααα ΚΑΘΟΛΟΥ! Mα καθόλου λέμεεεε!!!!!!!! “Εδώ” μου κάθονταν από την προηγούμενη Ολυμπιάδα. Μου φαινόταν απ την αρχή υποκρίτρια. Και όλοι αυτοί οι πανηγυρισμοί της μου είχαν φανεί πολύ στημένοι. Είχε κάνει πολλές πρόβες στον καθρέφτη του σπιτιού της η κυρία. Το δάκρυ, το γέλιο, η συγκίνηση, η έκπληξη, όλα μου φάνηκαν καλοδουλεμένη υποκριτική. Και είναι φυσικό, αφού με την ενεσούλα που είχε πάρει είχε το μετάλλιο στο τσεπάκι.\nΑαααχχχ πολύ τον χάρηκα τον ξεφτιλισμό της.\nΕνώ ο καημένος ο καθαρός αθλητής δεν ξέρει από πού του ήρθε.\nΝτόιννννννγκ, κεραμίδα το μετάλλιο. Το ήλπιζε στα κρυφά, το ονειρεύτηκε στον ύπνο του, το έκανε τάμα, αλλά δεν έφτασε στο σημείο να κάνει πρόβες γιατί ήξερε τον ανταγωνισμό. Μόνο ένα θαύμα θα τον έσωζε.\nΑμ το άλλο????????????? ενώ λέει, δικαιούμαι ΄εγώ΄ να πάω στην Ολυμπιάδα βάση των επιδόσεών μου, έρχεται η ομοσπονδία και σου λέει:\n«οοοχι gademissa, δεν θα πας εσύ που το δικαιούσαι και έχεις την καλύτερη φυσική κατάσταση και επίδοση και έχεις λιώσει στις προπονήσεις,\nαλλά θα πάει η άλλη, που είναι πιο πεταχτούλα, πιο χώστρα, έχει πιο μακριά νύχια, φοράει πιο έντονο λιπγκλος, φοράει πιο in μπιχλιμπίδια, έχει σπόνσορες που πλερώνουν το ‘αγνό ελαιόλαδό μας’, και έχει πιεί και τα φαρμακάκια της η κοπέλα. Εχει κάνει θυσίες η ντοπαρισμένη! Εχει τετραπλασιάσει το μέγεθος της καρδιάς της, έχει ξεκινήσει αργά αλλά σταθερά την αλλαγή φύλου, εχει ριψοκινδυνέψει τη ζωή της την ίδια, άρα δικαιούται αυτή να πάει στην Ολυμπιάδα.\nΕσύ η ‘καθαρή’ που πας κορίτσι μου? γυμνή στ αγγούρια???»\nΚάτι τέτοια, απ ότι ακούω, είναι σύνηθες φαινόμενο αλλά κανείς ποτέ δεν μιλάει. Περνάν στα ψιλά γράμματα. Αλλά ακόμα και αν βγεί μια τέτοια ιστορία, θα παρουσιάσουν τον αδικημένο ως βλάκα και τρελό!\nΠαντού βασιλεύει η αδικία... Ασε με μωρέ, ΒΑΡΕΘΗΚΑ.\nΤι? Τι ρώτησες??? Για τον «σουρτούκη»??? Τον παρολίγον γκόμενό μου? Ασε μη μιλήσω και γι αυτόν γιατίιι….άϊντε!\nΌλα τα ανώριμα μωρά σε μένα πέσαν? Αλλά πριν τον σιχτιρίσω και τον διαολοστείλω ευτυχώς που τηλεφώνησα στην ‘φίλη την ξενιτεμένη’ που καταλαβαίνει τον πόνο μου, και με ηρέμησε. Όταν ακούω την φωνή της, δεν ξέρω, αλλά κατά έναν περίεργο τρόπο με ηρεμεί! Και χάρη σε αυτήν ο «σουρτούκης» υπάρχει ακόμα στη ζωή μου.\nΜέχρι να του δώσω μια κλωτσιά, να πάει στη μαμάκα του, να μάθει πως συμπεριφέρονται στις γκόμενες, να μάθει πώς φλερτάρουν, να σταματήσει να γκρινιάζει σαν γυναικούλα, και τότε όταν γίνει άντρας τα ξαναλέμε.\nΑλλά ας μη βιάζομαι να τον κρίνω γιατί « έτσι είναι όλοι οι άντρες, μεγάλα μωρά, μεγαλομπεμπέδες» μου είπε χαρακτηριστικά η ‘φίλη η ξενιτεμένη’. Όπως επίσης τον σύγκρινε με δικούς της παλιούς γκόμενους και τον βρήκε μάλιστα και πολύ καλύτερο!!!! Ήμαρτον!\nΑλλά θα τα πω άλλη ώρα.\nΝα σου πώ....... ναι, σε σένα το λέω «ατρόμητη φίλη» μου... αν με έψαξες και κατάλαβες ποιά είμαι, σε παρακαλώ μην με διαβάζεις. Στο ζητώ σαν χάρη, στη φιλία τόσων χρόνων, μην διαβάζεις αυτά που γράφω...... δεν μπορώ να εκφραστώ ελεύθερα αν ξέρω ότι με διαβάζει κάποιος γνωστός μου.....\nΑναρτήθηκε από gademissa στις 25.8.08\nΕίδα και απόειδα, έγραψα λυπητερό ποστ, παρακάλεσα, φώναξα, ικέτεψα αλλά κανείς δεν γύρισε στην πόλη. Ολοι προτίμησαν τις δροσερές παραλίες απ την παρέα της σκασμένης gademissas. Ετσι και γω ….. είπα να πάω να τους βρω.\nΓιουχουυυυυυυυυυυ ήρθε επιτέλους και η σειρά μου. Φεύγω για διακοπέεεεεες!\nΒέβαια θα προτιμούσα να πάω με γκόμενο, αλλά και οι ‘ατρόμητες’ μια χαρά είναι. Και μάλιστα φέτος, για κάποιο περίεργο λόγο είμαστε πιο ανεκτικές οσον αφορά τις παραξενιές μας……\nΕεεεεεε καλά, εντάξει, αφού επιμένεις θα στο πώ. Υπάρχει περίπτωση εκεί που θα πάμε να έρθει να μας βρει και ο ‘σουρτούκης’.\n"Μπορεί να περάσουμε με την παρέα μου απο κείνα τα μέρη " είπε……\nAπ τη μία δεν θέλω να έρθει γιατί δεν είμαι σίγουρη αν θέλω και αν μπορεί να γίνει κάτι μεταξύ μας. Αλλά απ την άλλη η ερωτική αφυδάτωση και η σχεδόν χρόνια μοναξιά δεν μ αφήνουν να σκεφτώ λογικά, όσο και αν προσπαθώ.\nΛοιπόν, κάτι μου λέει ότι η παρουσία αυτού του ‘σουρτούκη’ στη ζωή μου θα έχει και συνέχεια. Δεν μπορώ τώρα να μιλήσω γι αυτόν γιατί πρέπει να ετοιμαστώ για το ταξίδι.\nΑναρτήθηκε από gademissa στις 8.8.08\nΤελικά θα γίνει κάτι ή μόνο στα λόγια θα μείνουμε πάλι????\n-Ο ένας (του φέισμπουκ) είναι λίγο μικρότερός μου, φαίνεται καλό παιδί, αλλά απ ότι κατάλαβα δεν ενδιαφέρεται για μεγαλύτερες κοπέλες.\n-Ο άλλος είναι και κείνος λίγο μικρότερος, όμορφος, έδειξε ότι του αρέσω, ειναι καθαρός, τακτικός, νοικοκύρης, ειναι σπιτόγατος, καλό παιδί (όπως με πληροφόρησε ο κοινός γνωστός), θέλει να τακτοποιηθεί, έχει καλή δουλειά και γενικώς είναι παιδί για σπίτι αλλά.............δεν μιλάει!\nΒρε μπελά που τον βρήκαααα.\nΕίναι ο δεύτερος γκόμενος που συναντώ στη ζωή μου που δεν μιλάει.\nΚαλά ο 1ος δεν μιλούσε καθόλου. Καθόταν απέναντί μου στην καφετέρια και.... 'μούγκα'. Ατέλειωτη μουγκαμάρα. Ωωωωωρες μουγκαμάρας.\nΑυτός ο τωρινός, μιλάει και λίγο, ακούς την φωνή του, διακρίνεις την άρθρωσή του, αλλά το κάνειιιι ......ας πούμε ανά 20΄. Του έκανα το κλασικό τέστ που έκανα και στον 1ο. Δηλαδή, αφού βγήκαμε 2 ραντεβού στα οποία κατάλαβα πως κάτι δεν πήγαινε καλά στην κουβέντα μας, στο 3ο ραντεβού κάτσαμε στην καφετέρια και εγώ δεν ξεκινούσα να μιλάω. Οταν με ρωτούσε κάτι του μιλούσα ή ανέπτυσσα το θέμα που ξεκίναγε αυτός, αλλά από μόνη μου τίποτα. Ε, καθόμασταν αμίλητοι. Ολοι στα διπλανά τραπέζια μιλούσαν, γελούσαν, κάτι κάναν τέλος πάντων ενώ εμείς είμασταν 2 παλούκια ακίνητα το ένα απέναντι στο άλλο.\n"Ξέχνα τον, δεν σου ταιριάζει", μου είπε η "συμβουλάτορας-δασκάλα γκομενικών" η φίλη η ξενιτεμένη στην ξενιτιά, στην οποία έτρεξα για τηλεφωνική βοήθεια. "Και μην ξεχνάς ΠΟΤΕ οτι ο άντρας πρέπει να μιλάει και όχι η γυναίκα. Αυτός πρέπει να σε διασκεδάσει και όχι εσύ. Εσύ είσαι η ντίβα και αυτός ο κυνηγός", μου είπε απηυδισμένη προσπαθώντας να μου θυμήσει τα μαθήματα που μου έδινε κατα καιρούς.\n"Ξέχνα τον, δεν σου ταιριάζει" μου είπε και η 'ατρόμητη φίλη' μόλις άκουσε τα καθέκαστα.\nΕντάξει τους είπα, θα τον ξεχάσω, αλλά στα κρυφά τον σκεφτόμουν γιατί ήταν όμορφος και παιδί για σπίτι. Ωσπου μετά από μια τηλεφωνική συνομιλία (ή αμιλία, όπως θέλεις πάρτο) που είχαμε με τον 'όμορφο', συνειδητοποίησα ότι όχι μόνο δεν μιλάει αλλά παρεξηγεί πολύ εύκολα τον άλλο που του μιλάει. Και έτσι έκανα πέτρα την καρδιά μου και τον ξέχασα.\n-Ο παράλλος, ο πιθανότερος, είναι ...'σουρτούκης' που σημαίνει ότι θέλει να βγαίνει συνέχεια έξω. Του αρέσει να έχει παρέες, ξέρει όλο τον κόσμο, έχει παντού φίλους, και δεν μπορεί να κάτσει μέσα. Εμένα αντιθέτως, μου αρέσει το μέσα, και κουράζομαι από το συνεχές έξω. Θέλω να κάτσω και στο σπιτάκι μου, να δω το ντιβιντί μου, να χαλαρώσω, να κάνουμε τα....'γουτσου γουτσου' μας και όλα τα σχετικά. Και αυτό είναι το μεγαλύτερο πρόβλημά μου μαζί του.\nΕίναι αρκετά μικρότερός μου και ελεύθερος (ναι, αυτό το είδος ευτυχώς υπάρχει ακόμα, γιατί το άλλο το "μεγαλύτεροι ελεύθεροι" δυστυχώς έχει ήδη εξαφανιστεί. Η WWF τους αναζητεί πάραυτα), καλούτσικος στην εμφάνιση, δεν ξέρουμε αν θέλει να κάνει οικογένεια, ξέρει ότι είμαι μεγαλύτερή του και δεν τον πειράζει (ευχαριστώ θεέ μου που μικροδείχνω), και είναι καλό παιδί (όπως με πληροφόρησε ο κοινός γνωστός που μου τον γνώρισε, που άγιο ναχει ο άνθρωπος. Να θυμηθώ να του ανάψω ένα κεράκι).\n-Ο παρα-παρα-άλλος του φέισμπουκ είναι ένας γιάπις. Πρώτη φορά συναντώ έναν γιάπι, και μου έκανε εντύπωση το ότι μιλούσε μόνο για την δουλειά του. Και το κυριότερο, αυτό το παιδί (που παρεπιπτόντως το συμπάθησα πολύ, και νομίζω ότι τον λυπήθηκα και λίγο) δεν έχει φίλους. Δουλεύει όλη μέρα και δεν έχει προσωπικό χρόνο καθόλου, οπότε πού να βρεί φίλους. Και ναι, θα πάει μόνος του διακοπές! Δεν έχει παρέα.\nΜα τι ζωή που ζούν μερικοί άνθρωποι. Νέος άνθρωπος να δουλεύει μέχρι και 12 ώρες! Πότε θα χαρεί, πότε θα κάνει σχέση, πότε θα χαλαρώσει, πότε θα κάνει οικογένεια και θα χαρεί τα παιδιά του? Πού καταντήσαμε?\nΕύχομαι κουράγιο και καλή δύναμη σε όλους τους γιάπιδες, που απ έξω φαίνονται κουστουμάτοι και χαρούμενοι αλλά τα πόδια τους ασφυκτιούν στα παπούτσια μετά από 12 ώρες, και ο σβέρκος τους πιάστηκε από το αιρκοντίσιον και απ το κομπιούτερ, που οι αγκώνες τους πονάν απ το γραφείο, που η μέση τους τους ενοχλεί το βράδυ, που θέλουν να κάνουν κόρτε σε μια κοπέλα αλλά το μόνο που τους βγαίνει ερωτικώς και ηδυπαθώς είναι οικονομικές αναλύσεις και ισολογισμοί....\n"...σου κάνω μια κονομική ανάλυση μανάρι μου, σου πετάξω τα μάτια απ όξω" έμοιαζε να θέλει να μου ψιθυρίσει........ και κει τον συμπόνεσα......\nΤώρα με το φέισμπουκ δεν έχω καθόλου χρόνο, οπότε τέρμα οι μορφοποιήσεις και τα τοιαύτα...\nΑναρτήθηκε από gademissa στις 3.8.08\nΟταν έχεις επιλογές τότε αλλάζει η οπτική σου σε ένα θέμα.\nΞαφνικά έχω επιλογές αντρών! Πολλές επιλογές!!!! και ...... δέν θέλω να 'δεσμευτώ' με κανέναν!!! Θέλω να βγώ με άλλους και με άλλους και με άλλους. Διαπίστωσα ότι μου αρέσει να βγαίνω για καφέ με διάφορους (μόνο για καφέ εννοείται.Τίποτα παραπάνω). Να κάνω παιχνίδι, να φοράω κάθε μέρα και διαφορετικά όμορφα ρούχα, να χτενίζομαι διαφορετικά, να βάφω τα νύχια μου άλλο χρώμα κάθε φορά. Τι ωραίο πράγμα!\nΠόσο μουλειψε αυτό.\nΚαι για όλα αυτά φταίει το facebook που μου άνοιξε δρόμους επικοινωνίας με ανθρώπους. Ανθρώπους που διαφορετικά δεν θα γνώριζα ποτέ, αφού οι κύκλοι μας δεν συναντιούνται πουθενά.\n"Περίεργοι" τύποι υπάρχουν εκεί μέσα και είναι πολλοί, αλλά από τους 100 που θα κάνεις φίλους οι 10 να είναι νορμάλ, φτάνει και περισσεύει. Βέβαια το πράγμα θέλει ψάξιμο και μυαλό. Εγώ έχω σκαρφιστεί διάφορα, έχω στίψει το μυαλό μου για να βρώ σωστούς άντρες, να τους προσεγγίσω έντεχνα, και να τους κάνω friends χωρίς να καταλάβουν ότι τους έχω σταμπαρισμένους. Δεν θα αποκαλύψω τα τεχνάσματά μου. Μόνο ότι έχω κάνει και 3ο ψεύτικο προφίλ, και ότι έχω λιώσει μπροστά στο κομπιούτερ ψάχνοντας μερόνυχτα ολόκληρα. Δεν ήταν εύκολη δουλειά. Ηταν μια κανονική δουλειά, με 8ωρα, διαλλείματα και όλα τα σχετικά. Πιάστηκε η μέση μου στο γραφείο μπροστά στον υπολογιστή, ο καρπός μου έβγαλε κάλο εκεί που πιάνει το ποντίκι, στον ύπνο μου έβλεπα φεισμπουκ φωτογραφίες, εβλεπα εικονάκια και απλικέισονς. Απογοητεύτηκα αλλά και πέταξα απο την χαρά μου άπειρες φορές. Εμαθα να τσατάρω! ποιός εγώ που δεν είχα ιδέα απ αυτά. Βέβαια εκανα τα λάθη μου στην αρχή, αλλά έμαθα. Και γενικώς το πήρα πολύ σοβαρά το θέμα αλλά οι κόποι μου απέδωσαν!\nΕίχα τελματώσει τόσο καιρό στα ίδια και στα ίδια, και περίμενα να μου πέσει ο γκόμενος από τον ουρανό. Τώρα όμως πήρα τη ζωή στα χέρια μου, με τον δικό μου τρόπο. Ο καθένας όπως μπορεί.\nΕτσι και γω.\nΔεν υπάρχει άλλος χρόνος για χάσιμο, δεν υπάρχει χρόνος για αυτολύπηση και μιζέρια. Ειμαι αποφασισμένη. Αυτές τις μέρες θα επιλέξω έναν καλό γκόμενο για να περάσω καλά, και κατα πάσα πιθανότητα, αν μου βγεί και σωστός, θα κάνω οικογένεια μαζί του.\nΑχ παναγίτσα μου βόηθα και συ.....γυναίκα είσαι και καταλαβαίνεις.\nΑναρτήθηκε από gademissa στις 1.8.08\nΠάνω στον πανικό μου προσπάθησα να κρύψω το μπλόγκ μου. Πατούσα κουμπιά-διάβαζα-αποθήκευα, αλλά δεν κράτησα σημειώσεις του τί κάνω για να ξέρω μετά να τα ξε-κάνω!!!\nΚαι γιατί πανικός?\nΑααααααχχχχχχχχχχχχχχχχχχ, τι έπαθΑΑΑΑΑΑΑΑΑΑΑΑΑ.\nΤην ημέρα της προηγούμενης δημοσίευσης, και αφού το δημοσίευσα και μετά, ηρθε στο σπίτι η μία 'ατρόμητη' φίλη μου για να δούμε κάτι στο ίντερνετ , αλλά εγώ ΕΙΧΑ ΞΕΧΑΣΕΙ ΝΑ ΚΛΕΙΣΩ ΤΗΝ ΣΕΛΙΔΑ ΤΗΣ GADEMISSAS!!!!!!!!!!!!!\nΚαι ξαφνικά, εκεί που είμαστε στο ίντερνετ και ψάχνουμε, νάσου φαρδιά πλατιά η σελίδα της gademissaς.\nΜου ήρθε κόλπος!!!!\nΣυνεχισα να μιλάω φυσιολογικά και προσπαθούσα να της αποσπάσω την προσοχή πατώντας μανιασμένα το Χ για να κλείσει, αλλά το αναθεματισμένο κομπιούτερ μου είναι παλιάς τεχνολογίας και είχε ψιλοκολλήσει.\nΠόσο? 2 .... 3 λεπτά έκανε? Και όλη αυτή την ώρα η φίλη μου έβλεπε!!!!!!\nΑπό μέσα μου είχα παγώσει.\n"Τί λέει εκεί καλέ? gademissa?????? τι είναι αυτό?" ρώτησε η χριστιανή και με το δίκιο της.\nΑλλαξα την κουβέντα άρον άρον αλλά δεν ξέρω τι έγινε. Το είδε. Εμεινε στο υποσυνείδητό της. Μπορεί ανα πάσα στιγμή να βάλει την λέξη gademissa στο google και να με βρει.\nΛίγο να διαβάσει, θα καταλάβει.\nΚαι έτσι τώρα.......\nθα έχω πάντα τον φόβο μήπως διαβάσει τις αλήθειες μου ....η φίλη μου. Τις αλήθειες και τα βάσανά μου που δεν θέλω να τα ξέρουν οι γνωστοί μου.\nΣήμερα όμως δεν άντεξα. Είπα να γράψω γιατί θέλω να εξωτερικεύσω κάτι.\nΒγήκα χτές με έναν του facebook και σήμερα θα βγω με κάποιον άλλο άσχετο. Και αύριο με έναν άλλον!!!\nΟι τελευταίοι 2 δεν είναι από το facebook αλλά απο την κανονική ζωή.\nΤόσα ραντεβού μαζεμένα..........ούτε στον ύπνο μου!!!!!\nΠρέπει να φύγω τώρα για το ραντεβού. Για να δούμε τι θα γίνει!\nΑτρόμητη φίλη μου σε παρακαλώ, μην με διαβάζεις :(\nκανε μου την χάαρηηηηηη\nΑναρτήθηκε από gademissa στις 31.7.08\nΠώπωωω, ξύπνησα σήμερα κάθιδρη. Κάτι είδα στον ύπνο μου, δεν θυμάμαι τι, και είχα την εντύπωση ότι δεν θα μπορούσα να ξαναμπώ στο μπλόγκ μου. Οτι δεν θα ίσχυαν οι κωδικοί μου μετά από τόσους μήνες. Αλλά όλα εντάξει.\nΑχχχ τι ανακούφιση!!!\nΕίμαι στη φάση του facebook. Προσπαθώ να δραστηριοποιηθώ από κει μέσα. Αλλά τα πράγματα δεν είναι και τόσο εύκολα όσο φαντάστηκα στην αρχή.\n"Friends" και... my ass! Το facebook σε μεγάλο μέρος του είναι ένας τεράστιος γαμ...ώνας. Διάφοροι παντρεμένοι, που δεν το κρύβουν κιόλας(!!!!!), κοιτάν πώς να βγάλουν γκόμενα. Ετσι ξεδιάντροπα, με ονοματεπώνυμο, στα φανερά. Οσο για ελεύθερους άνω των 35, και βορειοελλαδίτες?? Αστο μην το ψάνχεις. Ψύλλος στ αχυρα. Ναι, υπάρχουν δε λέω, αλλά είναι όλοι μαζεμένοι στην Αθήνα. Τι να το κάνω να συνομιλώ με αθηναίους ή με Κρητικούς ή με πελοποννήσιους ελεύθερους 36άρηδεσ? Εγώ θέλω ντόπιους, να μπορώ ανα πάσα στιγμή να βγω μαζί τους, να πιουμε έναν καφε, να δούμε μια ταινία, να γνωριστούμε λίγο βρε αδερφέ!\nΟμως θα τα πώ άλλη στιγμή αυτά. Τώρα πρέπει να μπω και στα μέιλ μου. Να δω αν με έχει διαγράψει το mail.gr. Αν όχι τότε θα είναι όλα καλά.\nΔεν θα μορφοποιήσω τίποτα, δεν θα διορθώσω τίποτα. Αυτό είναι ένα δοκιμαστικό.\nΑναρτήθηκε από gademissa στις 6.7.08\nΓια μένα, το ντοπάρισμα των Αρσιβαριστών μας δεν είναι μόνο ντροπή και αίσχος. Το νιώθω ως κανονικό έγκλημα.\nΣτους άλλους τομείς της ζωής, εκτός του αθλητισμού, υπάρχει σίγουρα αναξιοκρατία και χάος παντού.\nΠχ ο εφοριακός ζητάει το ‘λαδάκι’ του από σένα για να αγοράσει στον κανακάρη του μια μερσεντές · ο κακός επαγγελματίας ζητάει ο ίδιος να λαδώσει τον εφοριακό για να σώσει τα καράβια του ή το ιδιωτικό τζέτ του · τα κινέζικα προϊόντα κατέκλυσαν την αγορά και μας πνίξαν · οι πολιτικοί και οι βουλευτές κοιτάν την τσέπη τους και πώς θα καταφέρουν να βολέψουν ο καθένας τα παιδιά και τα ανίψια του μέσα σε μια τετραετία · ο κόσμος ψωνίζει βερεσέ, και όταν έρχεται η ώρα να του τα ζητήσεις γίνεται καπνός ή λέει ότι έγινε κάποιο λάθος και ότι δεν σου χρωστάει τόσα πολλά, και αρχίζετε να παζαρεύετε (!!!) τα δικά σου λεφτά · στις πανελλαδικές αλλοιώνονται γραπτά ·\n· ελεύθερες κοπέλες κοιμούνται με παντρεμένους και το καταγράφουν κρυφά σε DVD, με μοναδικό στόχο έναν διορισμό στο δημόσιο (τι κάνει ο κόσμος για μια θέση στο δημόσιο!!!! Πολιτικοί, βουλευτές, καθηγητές πανεπιστημίου, όλοι κοιτάν να χώσουν τα παιδιά τους στο Δημόσιο) · η φίλη τρώει τον άντρα φίλης · οι παντρεμένοι κολλάνε στις ελεύθερες και προσπαθούν να τις βγάλουν γκόμενες, αλλά αυτές δεν γουστάρουν τους παντρεμένους και αγανακτούν (αυτά ας τα ακούει η γυναίκα του Πασχάλη γιατί πολύ μας τα πρηξε γενικώς, και να κοιτάξουν οι παντρεμένες να βάλουν χαλινάρι στους άντρες τους που είναι ξαμολημένοι και τρελαμένοι, και όταν έρχεται η ώρα του DNA και της αποκάλυψης μας το παίζουν μυξοπαρθένοι) ·\nκαι γενικώς εκεί έξω γίνεται μπάχαλο.\nΈνα απ τα λίγα ακουμπιστήρια είναι ο αθλητισμός. Έτσι και γω, για να ξεφύγω απ τη ζούγκλα του κόσμου, είπα να ασχοληθώ με κάτι το ευγενές που κάνει τον "νου υγιή".\nΤο άθλημα είναι το δικό μου ναρκωτικό.\nΑλλά αυτά τα έχω ξαναπεί. Εκεί ηρεμώ. Το μυαλό μου φεύγει απ την πεζή πραγματικότητα αλλά και είναι ένας καλός λόγος για να προσπαθώ να βελτιώνομαι κάθε φορά. Και πίστευα μέχρι τώρα ότι με το ταλέντο μου και την αγνή προσπάθειά μου θα κατάφερνα κάτι μεγάλο. Είχα ένα όνειρο και γω, την Ολυμπιάδα. Μια Ολυμπιάδα που ίσως κάποτε κατάφερνα να πάρω μέρος.\nΌμως μετά την ομαδική (!) αποκάλυψη της χρήσης φαρμάκων από τους αρσιβαρίστες ολόκληρης της «Ντροπίμ Τιμ» κατάλαβα και συνειδητοποίησα επιτέλους την πραγματικότητα. Ότι για να πας στην Ολυμπιάδα ή ακόμα και για να είσαι υποψήφιος για Ολυμπιάδα θα πρέπει να πάρεις απαγορευμένες ουσίες. Η λέξη «καθαρός» είναι άγνωστη για τους Ολυμπιακούς αγώνες. Άρα εγώ έχω αποκλειστεί εκ προοιμίου.\nΟπότε ποιό είναι το συμπέρασμα?\nΌτι τα όνειρά μου πρέπει να μικρύνουν.\nΧά! Άκου τώρα! «Τα όνειρά σου πρέπει να μικρύνουν». Ακου έκφραση!\nΜα τα όνειρα είναι μόνο όνειρα, δεν μπορείς να τα περιορίσεις. Πώς να βάλεις όριο στο όνειρο, στην φαντασία? Αφού αυτός είναι ο ρόλος του, αυτό εξυπηρετεί. Να μπορούμε να οραματιστούμε, να φεύγει το μυαλό, να ταξιδεύει, που έχει μείνει εδώ και κοντεύει να σκάσει το καημένο.\nΕίναι απίστευτο αλλά βούρκωσα γράφοντας αυτό το τελευταίο!!!\nΒρώμα και λέρα παντού. Δεν υπάρχει διέξοδος από πουθενά. «Τέρμα τα όνειρα» μου λένε οι ντοπαρισμένοι. «Αν δεν γίνεις σαν εμάς δεν θα μας περάσεις ποτέ, ακόμα και αν είσαι καλύτερη από εμάς. Δικαιοσύνη και αξιοκρατία δεν υπάρχει πουθενά σ αυτόν τον κόσμο, γιατί τα περιμένεις απ τον πρωταθλητισμό?».\nΕντάξει, το κατάλαβα, το εμπέδωσα, ευχαριστηθήκατε τώρα?\nΡε Σαμπάνη, νά σε ρωτήσω κάτι, τότε που σε βρήκαν ντοπαρισμένο έκλαιγες και έλεγες ότι ήσουν αθώος και μάλιστα ορκιζόσουν στα παιδιά σου. Το μετάλλιο στο πήραν και από τότε κανείς δεν μίλησε για σένα, ούτε εσύ ο ίδιος. Τι απέγινες? Τα παιδιά σου είναι ακόμα καλά?\nΆντε, γιατί το ψέμα και η υποκρισία όλων σας μας έχουν πνίξει. Δεν μπορώ άλλο, πρέπει να αναστενάξω για να βγεί από μέσα μου\nΤο μουσικό ανθολόγιο της gademissas.\nDavy Spillane : Καλησπέρα κα gademissa.\ngademissa : ...... σνιφ ......? καλησπέρα...... ποιός είστε?\nDavy Spillane : Είμαι ο Davy Spillane .\ngademissa : Ωωω, κύριε Spillane είστε εσείς αυτοπροσώπως???!!!!!!!!!\nDavy Spillane : Καταλαβαίνω την έκπληξή σας για την παρουσία μου εδώ, αλλά ο βαρύς αναστεναγμός σας προκάλεσε μικρού μεγέθους παλιρροϊκό κύμα που έφτασε μέχρι τα παράλια της Ιρλανδίας, όπου εκείνη τη ώρα εγώ αγνάντευα τη θάλασσα, αναζητώντας μια έμπνευση για τον νέο μου δίσκο.\ngademissa : Αχ, λυπάμαι που η γνωριμία μας γίνεται κάτω απ αυτές τις συνθήκες .... σνιφ ..... Σήμερα δεν είμαι και πολύ ευχάριστη παρέα ξέρετε.\nDavy Spillane : Μα γι αυτό ακριβώς ήρθα. Να σας αφιερώσω την μουσική μου που νομίζω ότι θα απαλύνει λίγο τον πόνο σας. Ακούστε την σας παρακαλώ, αλλά κάντε κλικ στα γράμματα και όχι στο εικονάκι ......\ngademissa : Ααααααχχχχχχ....... πράγματι ήταν βάλσαμο για την ψυχή μου, σας ευχαριστώ που μπήκατε στον κόπο. Δεν έχω λόγια να σας ευχαριστήσω.\nDavy Spillane : Μην ασχολείστε, μόνο που θα ήθελα να σας πω να μην θάβετε έτσι εύκολα τα όνειρά σας. Χωρίς όνειρα ο άνθρωπος δεν μπορεί να ζήσει. Ή, αν θέλετε, κάνετε άλλα όνειρα, βρείτε άλλους στόχους στη ζωή σας.\ngademissa : κύριε Spillane, εδώ έκανα αμάν να βρω αυτό το όνειρο που το πίστευα με όλο μου το είναι, που ήταν η κινητήριος δύναμή μου, πώς να βρω τώρα άλλο? Σε τί να πιστέψω?\nDavy Spillane : Να πιστέψετε στον εαυτό σας, στους φίλους σας, και ίσως στο τυχερό σας. Το σύστημα στην Ελλάδα μπορεί να σας απογοήτευσε, και η ίδια η Ελλάδα από λίκνο του πολιτισμού μπορεί να μετατράπηκε σε έναν κοινό βόθρο, αλλά μη νομίσετε, παντού σε ολόκληρο τον κόσμο τα ίδια σκατά είναι. Στην Αμερική επικρατεί ο νόμος της σιωπής (μην ξεχνάτε την υπόθεση της BALCO), σε Γερμανία και Ρωσία οι γυναίκες που έπαιρναν τα φάρμακα στην εποχή του "ψυχρού πόλεμου" μετατράπηκαν σταδιακά σε μουσάτους άντρες ή έπαθαν καρδιακές προσβολές.\nΜην απελπίζεστε, είστε πολλοί οι καθαροί αθλητές, απλώς τα συμφέροντα είναι μεγάλα και δεν αφήνουν την φωνή σας να ακουστεί. Αν όμως τα παρατήσετε εσείς, ο άλλος και ο παράλλος, ποιος θα μείνει? Μόνο οι ντοπαρισμένοι θα χαίρονται τις χαρές του πρωταθλητισμού? Μόνον αυτοί θα νιώθουν την αδρεναλίνη να τρέχει στο αίμα τους, τους σφυγμούς να χτυπάν κόκκινο, μόνον αυτοί θα πεισμώνουν και θα αγωνιούν για την πρωτιά και το χρυσό μετάλλιο? Ετσι εύκολα θα σας εκτοπίσουν? Ε λοιπόν δε σφάξανε! Θα μείνετε εδώ και θα προσπαθείτε να τους νικήσετε μέχρι τέλους. Ακόμα και αν δεν το καταφέρετε ποτέ, θα μείνετε εδώ όρθια και αγωνίστρια.\nΑλλά να είστε πιο χαλαρή. Τώρα που γνωρίζετε την αλήθεια μην ζορίζεστε στις προπονήσεις περισσότερο απ ότι μπορείτε, ενώ ταυτόχρονα κοιτάξτε να ασχοληθείτε και με κάτι άλλο εκτός από το άθλημα. Πχ μια σχέση. Δεν θα ήταν και άσχημα νομίζω. Τι λέτε?\ngademissa : Αχ, μα τι ωραία που τα λέτε κε Davy, νιώθω ήδη καλύτερα! Ιδίως αυτά τα τελευταία λόγια σας μου άρεσαν πάρα πολύ. Αλλά κι εκείνο για τη σχέση..... κάτι μου έκανε ............. χμμμ......... από την Ιρλανδία δεν είστε? Όταν με το καλό γυρίσετε πίσω στο Δουβλίνο και συναντήσετε τον Bono των U2 μην ξεχάσετε σας παρακαλώ να του πείτε ότι αν ποτέ αποφασίσει να χωρίσει την σύζυγό του εγώ θα είμαι εδώ, έτοιμη να τον αγαπήσω και να γεννήσω τα υπόλοιπα παιδιά του. Εντάξει? ................\n............... κύριε Spillane???...... είστε ακόμα εδώ?....................\nDavy Spillane (καθώς απομακρύνεται βιαστικά) : ................. γεια σου gademissaaaaaaa πρέπει να φύγω για να πάω και σε άλλα μέρη του κόσμου όπου ήδη ακούω τον θρήνο των ομογενών, γιατί και τα δικά τους όνειρα σκότωσε η Ντοπαρισμένη Άρση Βαρών ........... γειά σουυυυυυ...............\ngademissa (μιλώντας δυνατά για να την ακούσει) : Κύριε Spillaneeeeee. Σας ευχαριστώ για τον χρόνο σας και για τις ιδέες σας .......... πριν φύγετε όμως πείτε μου, το βίντεοκλίπ του τραγουδιού σας είναι το αυθεντικό, έχει την συγκατάθεσή σας ή το έφτιαξε κάποιος άσχετος? Έχει να κάνει όντως με την Tara και τον δρόμο που είναι να περάσει από κείιιιιιιιιιι? Θα ήθελα να το ξέρω γιατί μου αρέσει αυτό το βίντεοκλίπ έτσι που δείχνει την εξοχή, την φύση, την χειρωνακτική εργασία, την θάλασσα. Σε συνδυασμό με τη μουσική σας με ηρεμεί ...........\n........ Κύριε Spillaneeeeee ..............\nΠάει...... έφυγε. Δεν θα τον ξαναδώ. Όμως χαίρομαι που άφησε το μουσικό του στίγμα εδώ, σε αυτό το blog!\nΑναρτήθηκε από gademissa στις 6.4.08


Τένις: Ο Πατρίκ Μουράτογλου βρήκε τις διαδόχους των Σερένα και Βίνους Γουίλιαμς | Sportday Αθλητικές Ειδήσεις\nΔημήτρης Οικονόμου 01.04.22 | 22:19\nΤΕΝΙΣ: Ο Πατρίκ Μουράτογλου βρήκε τις διαδόχους των Σερένα και Βίνους Γουίλιαμς\nΗ Λίντα Φρουχβίρτοβα έβαλε για τα καλά το όνομά της στη συζήτηση στο ταμπλό των γυναικών στο Μαϊάμι, με την περίπτωσή της να θυμίζει αρκετά αυτήν των αδερφών Γουίλιαμς.\nΈκανε... ντόρο λόγω του χαστουκιού του στον Κρις Ροκ, αλλά στον απόηχο αυτών, ο Γουίλ Σμιθ κέρδισε το Όσκαρ του Α΄ ανδρικού ρόλου, συνυφασμένος με το τένις. Ο πολυβραβευμένος Αμερικανός με την ερμηνεία του στην ταινία «King Richard», ενσαρκώνει τον πατέρα των αδερφών Γουίλιαμς και παρουσιάζει τη μέθοδό του, που οδήγησε τις Βίνους και Σερένα στην κορυφή.\nΗ Βίνους είναι πλέον 41 ετών και η Σερένα 40, με τα τουρνουά που αγωνίζονται να είναι πολύ λιγότερα από αυτά που μένουν εκτός. Έτσι, ο Πατρίκ Μουράτογλου, ένας γεννημένος σούπερ σταρ του τένις, με την ιδιότητα του προπονητή (μεταξύ άλλων και με ρόλο συμβούλου στο σταφ του Στέφανου Τσιτσιπά), βρίσκεται στη διαδικασία της... ζύμωσης των επόμενων τενιστριών που θα αφήσουν εποχή.\nΜε αυτόν τον τρόπο, ήταν η ώρα του αστεριού της Λίντα Φρουχβίρτοβα να λάμψει στο Μαϊάμι. Η Φρουχβίρτοβα μόλις στα 16 της χρόνια, αποδεχόμενη την wild card των διοργανωτών απέκλεισε κατά σειρά τις Κόβινιτς, Μέρτενς, Αζαρένκα (εγκατάλειψη) προτού σταματήσει στους «16» από την Πάουλα Μπαντόσα.\nΛίντα και Μπρέντα όπως Σερένα και Βίρτους\nΗ νέα ηρωΐδα του Πατρίκ Μουράτογλου προέρχεται από την Τσεχία και είναι γεννημένη ανήμερα της Πρωτομαγιάς του 2005. Προπονείται στις εγκαταστάσεις του Μουράτογλου στη Γαλλία και έχει στόχο να γίνει σύντομα Νο1 όπως δηλώνει, κάνοντας αυτήν την εβδομάδα άλμα 118 θέσεων για να τοποθετηθεί στο Νο187, μία θέση ψηλότερα από τη Βαλεντίνη Γραμματικοπούλου.\n«Αν έχει τις προοπτικές να γίνει Νο1; Τις έχει εννοείται και η Λίντα και η Μπρέντα» τονίζει ο Πατρίκ Μουράτογλου. Ποια είναι η Μπρέντα; Μα φυσικά η μικρότερη κατά δύο μόλις χρόνια αδερφή της, με τις δύο να συναγωνίζονται και να συμπαρασύρουν η μία την άλλη προς νέες κορυφές.\nΟι αδερφές Φρουχβίρτοβα έχουν αφήσει το στίγμα τους από μικρές\nΗ Λίντα κατέκτησε απέναντι στην ελληνικής καταγωγής Σοφία Κωστούλα το «Le Petits As» (ένα από τα σημαντικότερα U14 τουρνουά indoor) του 2019, για να ακολουθήσει η Μπρέντα έναν χρόνο αργότερα. H Λίντα Φρουχβίρτοβα έκανε τρομερή εντύπωση με το επιθετικό της παιχνίδι στο Μαϊάμι, ειδικότερα απέναντι στην Μέρτενς, που ήταν και η πρώτη της νίκη κόντρα σε παίκτρια του Top-20, ενώ η ταχύτητά της στην κάλυψη του κορτ την κάνει ξεχωριστή στο αμυντικό κομμάτι του παιχνιδιού.\nΗ Μπαντόσα τη σταμάτησε αλλά εκείνη -όπως και η αδερφή της- συνεχίζει να ονειρεύεται, σε μία εποχή άλλωστε που το τένις γυναικών βλέπει διαρκώς πρωταγωνίστριες να... ξεπετάγονται από το πουθενά. Το Νο1 βρίσκεται στα χέρια της 20χρονης Ίγκα Σφιόντεκ, ενώ κάτοχος του US Open είναι η 19χρονη Έμα Ραντουκάνου, με την αλλαγή σκυτάλης να συμβαίνει μπροστά στα μάτια μας, ακόμα και κάπως «άγαρμπα», όπως μετά την απόσυρση της Μπάρτι.\nΜένει να δούμε αν ο Πατρίκ Μουράτογλου επιβεβαιωθεί για άλλη μια φορά και κρατάει στα χέρια του τους δύο επόμενους... Μάικλ Τζόρνταν του τένις, όπως έλεγε χαρακτηριστικά και ο Γουίλ Σμιθ, υποδυόμενος τον Ρίτσαρντ Γουίλιαμς!


Φυσικα energy drinks για να μην ξεμεινεις ποτε απο ενεργεια! - Marina Serafimidou\nΓια να μην ξεμένετε ποτέ από ενέργεια, μοιραζόμαστε μαζί σας μερικές εξαιρετικά χρήσιμες συμβουλές, αλλά και φυσικά energy drinks!\nΜασήστε τσίχλαΌπως κάθε άλλη ήπια άσκηση, έτσι και το να μασάμε τσίχλα αυξάνει ελαφρώς τους καρδιακούς παλμούς και την αρτηριακή πίεση, άρα και τη ροή του αίματος προς τον εγκέφαλο, βελτιώνοντας τις ικανότητές μας. Για αυτό το να μασήσετε μία τσίχλα βοηθά τον οργανισμό σας να πάρει τα «πάνω» του!\nΣωτήρια διαλείμματαΑποτελέσματα μελετών έχουν δείξει ότι, κάνοντας διαλείμματα 30 δευτερολέπτων κάθε 15 λεπτά και ένα διάλειμμα 15 λεπτών κάθε 2 ώρες, μπορείτε να ανακτήσετε την ενέργειά σας εν ώρα εργασίας και να είστε πιο αποτελεσματικοί.\nΦάτε σουσάμι!Μπορείτε να το καταναλώνετε με πολλούς τρόπους (π.χ. κουλούρι Θεσσαλονίκης, μαζί με μέλι πάνω σε ψωμί κ.άλ.) και σας προσφέρει σημαντικά οφέλη, όπως ενέργεια και αντοχή\nΛύση στη στιγμήΓια να διώξετε την κούραση και να «ξυπνήσετε» πολύ γρήγορα, κρατήστε για όσα δευτερόλεπτα ή και λεπτά μπορείτε ένα παγάκι στο στόμα σας!\nΣπιτικό μασάζΜετά από μια κουραστική μέρα, μπείτε στην ντουσιέρα και κάντε μερικές απλές κινήσεις μασάζ. Πρώτα, ζεστάνετε τον αυχένα και τα οσφυϊκά μέρη του σώματός σας, κάνοντας ήπιες μαλάξεις με σαπούνι για 30 δευτερόλεπτα. Οι συγκεκριμένες περιοχές αντιστοιχούν σε σημεία που βοηθούν να δώσετε ώθηση στην ενέργειά σας.\nΦυσικά ποτά για ενέργειαΣας δίνουμε 3 συνταγές για smoothies που είναι ιδανικά κυρίως για πρωινό, καθώς δίνουν ενέργεια με φυσικό τρόπο και είναι γεμάτα αντιοξειδωτικές βιταμίνες. Είναι κατάλληλα και για κάθε φορά που θέλουμε κάτι δυναμωτικό, αλλά διαιτητικό ή ελαφρύ (π.χ. για πριν την καθημερινή γυμναστική). Και για τρία smoothies, αλέθουμε όλα τα υλικά στο μπλέντερ και πίνουμε αμέσως!\nΠράσινο smoothie: 1 φλιτζάνι πορτοκαλάδα, 1 μάνγκο, 1 φλιτζάνι κομμένο μαϊντανό, 1-2 κουταλάκια μέλι\nΚαρότο και μήλο: 1 μήλο μέτριο, 2 καρότα, 1/2 φλιτζάνι νερό, 1 φλιτζάνι κομμένο σπανάκι\nΦράουλα-γιαούρτι: 1 φλιτζάνι γιαούρτι στραγγιστό, 1 μπανάνα, 1/2 φλιτζάνι πορτοκαλάδα, 6 φράουλες (ποσότητες για 2 ποτήρια)\nΥγρά μαντηλάκια αναζωογόνησηςΠαίρνετε ανθεκτικό χαρτί κουζίνας, κόβετε μαντηλάκια, τα διπλώνετε στα 2 ή στα 4 και τα βάζετε σε στοίβα σε ένα μικρό τάπερ που να κλείνει καλά. Φτιάχνετε ένα διάλυμα με 1/2 φλιτζάνι βότκα, 1 γεμάτο κουταλάκι γλυκερίνη, 1/2 φλιτζάνι νερό, 10 σταγόνες αιθέριο έλαιο λεμονιού ή πορτοκαλιού (οι ποσότητες είναι για περίπου 100 μαντηλάκια). Ποτίζετε τα χαρτιά κουζίνας καλά και κλείνετε το δοχείο. Μπορείτε να τα χρησιμοποιείτε για να φρεσκαριστείτε και να αναζωογονηθείτε μέσα στην ημέρα ή για να καθαρίζετε τα χέρια σας στον δρόμο ή σε κάποιο ταξίδι.\nΜάσκα λίφτινγκ και λάμψηςΓια να τονώσετε και το πρόσωπό σας, φτιάξτε την εξής μάσκα: Χτυπάτε 1 ασπράδι σε σφιχτή μαρέγκα. Αναμειγνύετε τον κρόκο με 1 κουταλάκι μέλι και 1/2 κουταλάκι μηλόξυδο και προσθέτετε αργά τη μαρέγκα, ανακατεύοντας απαλά. Απλώνετε το μείγμα στο πρόσωπο, αφήνετε για 20 λεπτά, ξεπλένετε με χλιαρό νερό και απλώνετε ενυδατική κρέμα.\nΛαμψη και ενεργεια σε προσωπο και σωμα ...\nΑπιθανη και πανευκολη αλευροπιτα με φετα και ….μπροκολο!!!


agrotikanew : Σε πτώση παραγωγής μαλακό σιτάρι και ελαιούχοι σπόροι λόγω καιρικών συνθηκών\nΣε πτώση παραγωγής μαλακό σιτάρι και ελαιούχοι σπόροι λόγω καιρικών συνθηκών\nΣε χαμηλότερα του 2015 επίπεδα αναμένεται η φετινή παραγωγή μαλακού σίτου και ελαιούχων σπόρων στα 28 κράτη μέλη της Ε.Ε., κυρίως ως αποτέλεσμα των δυσμενών καιρικών συνθηκών που επικράτησαν, καθώς και λόγω της αύξησης των εχθρών των καλλιεργειών και των ασθενειών.\nΤα παραπάνω αναφέρθηκαν, μεταξύ άλλων κατά την διάρκεια κοινής συνεδρίασης των ομάδων εργασίας για τα σιτηρά και τους ελαιούχους σπόρους των κεντρικών αγροτοσυνεταιριστικών οργανώσεων Copa και Cogeca, στις 7 Ιουλίου.\nΑναλυτικότερα, μιλώντας επί του θέματος ο πρόεδρος της ομάδας εργασίας για τα σιτηρά, κ. Max Schulman, είπε ότι «οι τελευταίες προβλέψεις δείχνουν ότι το μαλακό σιτάρι της ΕΕ είναι κάτω από 3,5% αυτό το έτος και οι αποδόσεις είναι χαμηλότερες, κυρίως ως αποτέλεσμα των κακών καιρικών συνθηκών που κυμαίνονται από ξηρασία έως υπερβολική βροχή στην Κεντρική Ευρώπη. Στο σύνολο της ΕΕ-28 η παραγωγή σιτηρών είναι ελαφρώς χαμηλότερη κατά 1,3% σε σχέση με πέρυσι, αλλά η κατάσταση για το μαλακό σιτάρι και το κριθάρι είναι πιθανό να επιδεινωθεί και οι αριθμοί κατά πάσα πιθανότητα θα αναθεωρηθούν προς τα κάτω. Χαρακτηρίζει επίσης μεγάλη αβεβαιότητα τις προβλέψεις καλαμποκιού, καθώς η σεζόν ξεκίνησε αργά».\n«Πολλές χώρες είχαν επίσης μεγάλο πρόβλημα με τα παράσιτα και τις ασθένειες κατά την διάρκεια του τρέχοντος έτους. Είναι όλο και πιο δύσκολη η καταπολέμησή τους, καθώς γίνονται πιο ανθεκτικά σε προϊόντα φυτοπροστασίας. Υπάρχει μια πραγματική έλλειψη αποτελεσματικών προϊόντων φυτοπροστασίας και μιας συνεπούς εργαλειοθήκης για τη διαχείριση του κινδύνων σε επίπεδο τομέα. Αυτό πρέπει να αντιμετωπιστεί », δήλωσε ο κ. Schulman.\nΕπίσης, ο πρόεδρος της ομάδας εργασίας για τους ελαιούχους σπόρους, κ. Arnaud Rousseau, τόνισε «Η παραγωγή ελαιούχων σπόρων στην ΕΕ-28 μειώθηκε κατά 1,7% το τρέχον έτος, σε σύγκριση με το 2015, με μια απότομη πτώση 5,1% στην ελαιοκράμβη, εν μέρει λόγω των κακών καιρικών συνθηκών και επίσης λόγω αύξησης εχθρών και ασθενειών. Η πτώση αυτή οφείλεται επίσης, στην πολιτική για φυτοφάρμακα της ΕΕ και στη σταδιακή κατάργηση προϊόντων φυτοπροστασίας. Εκτός όλων αυτών, η συζήτηση για τη θέση του βιοντίζελ στο μελλοντικό πακέτο για την ενέργεια και το κλίμα δημιουργεί αβεβαιότητα στους αγρότες να σχεδιάσουν νέες καλλιέργειες για το επόμενο καλλιεργητικό έτος 2017. Όσον αφορά την παραγωγή πρωτεϊνούχων καλλιεργειών της ΕΕ είναι κατά 5,7% υψηλότερη σε σύγκριση με το 2015, εν μέρει λόγω της νέας\nΚοινή Αγροτικής Πολιτικής. Πρόκειται για ευπρόσδεκτη είδηση για τον τομέα της κτηνοτροφίας της ΕΕ αλλά θα πρέπει να διασφαλιστεί ότι η εν λόγω ποσότητα θα βρεί μια διέξοδο στην αγορά».\nΤις εκτιμήσεις για τις εκτάσεις και την παραγωγή πρωτεϊνούχων καλλιεργειών το 2015 και το 2016:\nΤις εκτιμήσεις για τις εκτάσεις και την παραγωγή ελαιούχων σπόρων το 2015 και το 2016:\nΤις εκτιμήσεις για τις εκτάσεις και την παραγωγή σιτηρών το 2015 και το 2016:


Η «γραμμή» ΔΝΤ και οι προσδοκίες για τα μέτρα | Η ΚΑΘΗΜΕΡΙΝΗ\n31.08.2014 • 10:07\nΧαμηλούς τόνους και προσδοκίες διατηρεί η τρόικα για τις διαβουλεύσεις στο Παρίσι, που θα είναι η πρώτη χωρίς τη συμμετοχή του κ. Πόουλ Τόμσεν από το 2010. Σε αυτήν τη φάση, η πλευρά της τρόικας φαίνεται έτοιμη να ακούσει την ελληνική κυβέρνηση, χωρίς να αποκλείει a priori αιτήματα φοροελαφρύνσεων, αλλά ξεκαθαρίζει ότι αυτά θα αποφασιστούν στην κύρια διαπραγμάτευση στην Αθήνα και εάν οι αριθμοί το επιτρέπουν, ενώ ζητήματα χρέους και το ενδεχόμενο νέου προγράμματος θα εξεταστούν μετά την αξιολόγηση.\nΤα επιχειρήματα για την απουσία του κ. Τόμσεν βγάζουν νόημα: Ως εκτελών χρέη διευθυντή του Ευρωπαϊκού Τμήματος, έχει πολλές υποχρεώσεις που «τρέχουν». Η συγκυρία είναι ιδιαίτερα δύσκολη, καθώς οι εξελίξεις στην Ουκρανία προσθέτουν συνεχώς προκλήσεις στο πρόγραμμα της χώρας. Οπως τονίζουν εξάλλου πηγές του Ταμείου, ο Ρίσι Γκογιάλ, που θα ηγηθεί της τριμελούς ομάδας του ΔΝΤ στο Παρίσι, γνωρίζει καλά την Ελλάδα, καθώς μέχρι πρότινος ήταν το νούμερο 2 της αποστολής. Και σε κάθε περίπτωση, όπως ειπώθηκε αρμοδίως, «ο Πόουλ Τόμσεν θα παραμείνει στενά ενεχόμενος στο ελληνικό πρόγραμμα, εποπτεύοντας την αξιολόγησή του».\nΗ αναβάθμιση του κ. Τόμσεν επίσης εκτιμάται ότι έπαιξε ρόλο στην απόφαση, καθώς έχει πλέον διαφορετική θέση από τους εκπροσώπους της τρόικας και η παρουσία του στο Παρίσι μόνου εκείνου από τα πιο υψηλόβαθμα στελέχη των τριών οργανισμών θα διετάρασσε τις ευαίσθητες ισορροπίες εντός της. Ανοιχτό παραμένει πάντως το ενδεχόμενο να μεταβεί στην Αθήνα για το «κλείσιμο» της διαπραγμάτευσης, όπως είθισται σε περιπτώσεις που ο επικεφαλής της αποστολής του ΔΝΤ δεν έχει τον βαθμό του αναπληρωτή διευθυντή, κάτι που συμβαίνει στην περίπτωση του κ. Γκογιάλ. Ούτε αυτό είναι βέβαιο όμως και, σύμφωνα με πληροφορίες, θα εξαρτηθεί από το πρόγραμμα του κ. Τόμσεν εκείνη την περίοδο.\nΠαρά τους τυπικούς και πρακτικούς λόγους, η απουσία του δεν παύει να προκαλεί έκπληξη, καθώς μέχρι πρότινος φερόταν πρόθυμος να μεταβεί στο Παρίσι. Και επίσημες πηγές τόνιζαν τις πρώτες ημέρες ανάληψης των νέων καθηκόντων του ότι ο κ. Τόμσεν «θα συνεχίσει να συμμετέχει σε υψηλού επιπέδου συναντήσεις», όπως του Παρισιού.\nΕπιβεβαίωση των αριθμών\nΜε τον κ. Γκογιάλ να διαπραγματεύεται για πρώτη φορά ως επικεφαλής του ΔΝΤ για την Ελλάδα, εκτιμάται ότι θα είναι πολύ τυπικός και δεν θα συμφωνήσει σε αλλαγές πριν από την επιθεώρηση και την επιβεβαίωση των αριθμών. Καθώς τα νούμερα φαίνεται να πηγαίνουν καλά, πάντως, το αίτημα για χαλάρωση των φορολογικών επιβαρύνσεων πιθανώς να μπορέσει να ικανοποιηθεί. Εφικτή, π.χ., θεωρείται η μείωση της έκτακτης εισφοράς του 2015. Γενικότερα, όμως, πηγές της Ουάσιγκτον τονίζουν πως το επιχείρημα ότι η μείωση της φορολογίας θα οδηγήσει σε υψηλότερα κρατικά έσοδα ευσταθεί μόνο εφόσον παταχθεί η φοροδιαφυγή. Ελάχιστα, εξάλλου, θεωρείται ότι είναι τα περιθώρια υπαναχώρησης σε διαρθρωτικές μεταρρυθμίσεις όπως οι απολύσεις στο Δημόσιο.\nΚι ενώ κυβερνητικές πηγές διαμηνύουν ότι η εφαρμογή των προαπαιτούμενων έχει φτάσει στα τρία τέταρτα, πηγές που γνωρίζουν καλά το Ταμείο τονίζουν ότι αυτό που μπορεί και πρέπει να κάνει η κυβέρνηση με δεδομένο τον τεράστιο όγκο των μέτρων που καλείται να λάβει είναι να συμφωνήσει τις προτεραιότητες με τους πιστωτές και να δώσει έμφαση εκεί. «Ας συμφωνήσουν ποια είναι τα σημαντικά και ας τα τηρούν κατά γράμμα», λένε χαρακτηριστικά.\nΣύμφωνα με αξιωματούχο της τρόικας στη συνάντηση στο Παρίσι δεν θα γίνει συζήτηση για τα δύο «καυτά θέματα» που απασχολούν την κυβέρνηση αυτήν τη στιγμή, την ελάφρυνση του χρέους αλλά και τι θα συμβεί μετά τη λήξη του χρηματοδοτικού προγράμματος στις 31.12.14. «Γι’ αυτά τα θέματα η τρόικα δεν είναι ο κατάλληλος συνομιλητής, για εμάς η συνάντηση αυτή είναι για την επικείμενη αξιολόγηση και τα ζητήματα που συνδέονται με αυτήν», αναφέρει. Αλλος Ευρωπαίος αξιωματούχος έλεγε στην «Κ» ότι «αν η ελληνική κυβέρνηση θέλει να αλλάξει τον τόπο συναντήσεων, ας το κάνει. Αλλά δεν καταλαβαίνω πώς η διαπραγμάτευση θα γίνει ξαφνικά πιο εύκολη;».


Εκτύπωση σελίδας - [SEMI-SOLVED] Firefox3 με ελληνικό μενού\nlinux: διανομές => arch => Μήνυμα ξεκίνησε από: andreasl στις Ιούνιος 06, 2008, 14:29:17\nΤίτλος: [SEMI-SOLVED] Firefox3 με ελληνικό μενού\nΑποστολή από: andreasl στις Ιούνιος 06, 2008, 14:29:17\nΈχει καταφέρει κανείς να εγκαταστήσει σωστά το firefox3-i18n για τον firefox3;\nΠροσπάθησα με αυτό http://aur.archlinux.org/packages.php?ID=15190 και δεν έχω καταφέρει τίποτε. Αφού χτιστεί και εγκατασταθεί το πακέτο μετά ξεκινάει ο firefox πάλι στην αγγλική γλώσσα. Τι μπορεί να κάνω λάθος;\nΝα διευκρινίσω ότι έχω δοκιμάσει:\nΕδώ δεν μου κατεβάζει τίποτε από το server του mozilla και βγάζει σφάλμα.\nΚαι στις δύο περιπτώσεις κατεβάζει όλες τις γλώσσες εκτός από την τελευταία (Zh-TW) και βγάζει σφάλμα. Αν αφαιρέσω την τελευταία από το pkgbuild τότε χτίζεται κανονικά το πακέτο. Στη συνέχεια γίνεται εγκατάσταση και πάλι ξεκινάει ο firefox3 στα αγγλικά. Δοκίμασα να αφήσω μόνο τα ελληνικά και αγγλικά στο pkgbuild και όπως ήταν αναμενόμενο δεν υπήρχε καμία διαφορά.\nΕπειδή βαρέθηκα το μαστόρεμα, μήπως έχει κανείς έτοιμο pkgbuild να παίζει;\nΤίτλος: Απ: Firefox3 με ελληνικό μενού\nΑποστολή από: rookie στις Ιούνιος 06, 2008, 15:35:35\nΣαν να μου θυμίζει ένα παλιό bug που δεν ενεργοποιούταν αυτόματα το εγκατεστημένο locale. Για δες στο προφίλ που χρησιμοποιείς το 'general.useragent.locale' σε τι είναι ορισμένο; Αν δεν είναι όρισε το σε 'el-GR'. Επανεκκίνησε τον FF. Λύθηκε το πρόβλημα; Αν όχι δοκίμασε να του πεις ποιο locale θα χρησιμοποιήσει κατά την εκκίνηση:\nfirefox -UILocale el-GR\nEdit: Πιθανώς στον FF 3.0 να δουλεύει με 'el' και όχι 'el-GR'. Αφορά και την παράμετρο στο 'about:config' αλλά και για την εκκίνηση με συγκεκριμένο locale.\nΑποστολή από: andreasl στις Ιούνιος 06, 2008, 21:56:29\nΕυχαριστώ πολύ για την απάντηση. Δυστυχώς τίποτε δεν έπιασε. Ίσως να είναι κανένα bug ή κακό πακετάρισμα.\nΑποστολή από: rookie στις Ιούνιος 06, 2008, 22:06:40\nΠαράθεση από: andreasl στις Ιούνιος 06, 2008, 14:29:17\nΑπ' ότι βλέπω αυτό το πακέτο περιέχει αρκετά locales. Δεν υπάρχει κάποιο που να είναι αποκλειστικά για το ελληνικό; Αν όχι δοκίμασε να εγκαταστήσεις το language pack από το Mozilla. Μπορείς να το κάνεις είτε ως χρήστης μόνο για το προφίλ σου είτε ως root για το σύστημα ολόκληρο χρησιμοποιώντας το 'install-global-extension (http://kb.mozillazine.org/Command_line_arguments#List_of_command_line_arguments_.28incomplete.29)' option.\nΑποστολή από: andreasl στις Ιούνιος 06, 2008, 22:32:22\nΤελικά είχες δίκιο. Με την εντολή\nfirefox3 -install-global-extension /home/and/el.xpi\nτελικά έπαιξε στα ελληνικά και έληξε η ταλαιπωρία. Ευχαριστώ πολύ.\nΤελικά πρέπει να είσαι πολύ ψαγμένος στα θέματα του firefox ;)\nΑποστολή από: rookie στις Ιούνιος 06, 2008, 22:37:43\nΩραία! θα πρέπει όμως να έχεις τώρα υπόψη σου πως η λύση των language pack ίσως σου δημιουργήσει ένα μικρό προβληματάκι συμβατότητας σε περίπτωση που αναβαθμιστεί η έκδοση του FF. Αν σου βγάλει μήνυμα κατά την εκκίνηση πως το laguage pack απενεργοποιήθηκε λόγω μην συμβατότητας με την τρέχουσα έκδοση του FF απλά κατέβασε το καινούργιο και εγκατέστησε το με τον ίδιο τρόπο.\nEdit: Επίσης το language pack που σου έδωσα είναι για την trunk έκδοση του FF. Όταν σταθεροποιηθεί η κατάσταση και βγει η official 3.0 έκδοση να εγκαταστήσεις το αντίστοιχο.\nΑποστολή από: andreasl στις Ιούνιος 07, 2008, 00:44:37\nΔεν υπάρχει πρόβλημα. Μέχρι να βγει η σταθερή έκδοση λογικά θα παίζει και το πακέτο i18n του Arch. Προτιμώ γενικά να βάζω "επίσημα" πακέτα της διανομής ή συμβατά με custom pkgbuilds γιατί παλιά που έκανα συνέχεια customιές (με slack), μετά από καιρό ξεχνούσα τι είχα κάνει και έκανα το σύστημα μπάχαλο.\nΒάζω SEMI-SOLVED γιατί έπαιξε στα ελληνικά ο firefox αλλά δεν έπαιξε με το πακετάκι firefox3-i18n που θα ήθελα.


«Ειμαι με τους παίκτες, με μια ένσταση» | Bluearena\n«Ειμαι με τους παίκτες, με μια ένσταση»\nΔίπλα στους παίκτες, αλλά με παράπονο ο Παντελίδης\n19/04/2017 17:32 Επιμέλεια: BlueArena Ηρακλής, Ποδόσφαιρο\nΟ Σάββας Παντελίδης μίλησε στον ArenaFM 89.4 για την κατάσταση στον Ηρακλή. Ξεκαθάρισε τη στήριξή του στους ποδοσφαιριστές, αλλά εξέφρασε και μια ένσταση για το γεγονός ότι η ομάδα έμεινε απροπόνητη. Υπογράμμισε πως αυτή τη στιγμή είναι μόνοι το αγωνιστικό τμήμα και ο κόσμος.\n«Θέλω να ξεκαθαρίσω μερικά πράγματα. Τα παιδιά δεν έκαναν προπόνηση ούτε την προηγούμενη Τετάρτη ούτε την προηγούμενη Πέμπτη. Τους είπα ότι είμαι μαζί τους σε ότι κάνουν, καθώς έχουν δίκαιο, αλλά είχα μια ένσταση. Έχει μείνει ένα παιχνίδι και διαφωνώ ότι η ομάδα μπορεί να μείνει 7-8 μέρες απροπόνητη. Αφού θα πάμε σε παιχνίδι πρέπει να πάμε καλά. Δεν έχει νόημα να είμαι προπονητής αν κατέβει η ομάδα απροετοίμαστη. Αυτό ήταν και το μεγάλο μου πρόβλημα. Συμφωνώ σε όλα με τα παιδιά αλλά θεωρώ λάθος αντίδραση να μην κάνουμε προπόνηση. Ότι κάναμε τρεις συνεχόμενες νίκες δεν λέει κάτι, έχουμε ακόμα δυο παιχνίδια και μπορούν να ανατραπούν όλα. Δεν μπορούμε να πάμε απροπόνητοι σε ένα τόσο σημαντικό παιχνίδι».\nΤο κατάλαβαν αυτό οι παίκτες;\n«Η λέξη επαγγελματίες δεν ταιριάζει αυτή τη στιγμή στην ομάδα μας. Δεν είναι επαγγελματίες. Δεν γίνεται να είσαι επαγγελματίας μόνο στις υποχρεώσεις. Αυτό δεν υπάρχει. Το κατάλαβαν, ακόμα τα πράγματα δεν είναι καλά, αλλά μέρα με την μέρα προσπαθούμε να το ξεχάσουμε και να πάμε στο παιχνίδι».\nΜιλήσατε με τον κ.Παπαθανασάκη;\n«Ας περάσει αυτό το παιχνίδι της Κυριακή και μετά θα πούμε πολλά πράγματα. Αυτή τη στιγμή οποιαδήποτε συζήτηση κάνω και δεν αφορά το ποδοσφαιρικό, θεωρώ ότι θα κάνω κακό. Δεν είμαι αχάριστος γιατί ο Ηρακλής μου έχει προσφέρει πολλά πράγματα, αλλά υπάρχουν και κάποια όρια».\nΣτην συνέχεια ανέφερε: «Αυτά τα παιδιά έχουν φέρει την ομάδα μέχρι εδώ, με πόνο, με θυσίες, χωρίς λεφτά , με πάρα πολλά προβλήματα, αλλά είναι λάθος να πάμε σε ένα τέτοιο παιχνίδι απροετοίμαστοι.\nΕίναι πολύ καλά παιδιά και πολύ καλοί χαρακτήρες. Αν ήταν άλλη ομάδα στην θέση μας, με άλλη φανέλα και δεν λεγόταν Ηρακλής, δεν ξέρω καν αν θα έπαιρνε μέρος στο πρωτάθλημα. Σίγουρα πάντως θα έπεφτε. Θεωρώ τυχερό τον εαυτό μου που ήρθα σε αυτή την ομάδα».\nΑν κερδίσει τον Παναιτωλικό ο Ηρακλής σώζεται;\n«Πάντα εξαρτάται και από το τι θα κάνουν και οι υπόλοιποι. Εμείς θα δώσουμε τον αγώνα μας. Δεν περιμένουμε να μας χαρίσουν τίποτα. Είμαστε μόνοι μας, εμείς και ο κόσμος».\nΑναφορικά με τα κουπόνια που μαζεύει ο κόσμος:\n«Δεν το έχω συζητήσει με τα παιδιά. Πάντα τέτοιες ενέργειες σε κάνουν να καταλαβαίνεις ότι δεν είσαι μόνος σου. Υπάρχουν κάποιοι που ενδιαφέρονται».\nTags: Ηρακλής Ποδόσφαιρο Σάββας Παντελίδης\nΔυναμικό κάλεσμα της Αυτόνομης Θύρας 10\nΚάλεσμα για Παραλίμνιο, με πολλά μηνύματα…\nΠοδόσφαιρο | 26 Μαΐ 17:06\nΑποστολή, με «φρέσκα» πρόσωπα\nΣτην 18άδα για τον αγώνα με το Παραλίμνιο συμμετέχει για πρώτη φορά ο νεαρός τερματοφύλακας Καρακώστας, όπως και οι Ανδρεάκος …\nΠοδόσφαιρο | 26 Μαΐ 16:15\nΣτον ποδοσφαιρικό Ηρακλή εκτιμούν ότι η επόμενη μέρα θα είναι «καθαρή» και είναι έτοιμοι για συμφωνίες, μετά τη συνάντηση με …\nΠοδόσφαιρο | 26 Μαΐ 06:46\nΟ Σπύρος Μπαξεβάνος, ως κόουτς της προτίμησης των διοικούντων και για τη Football League, έχει επιλέξει τον «κορμό», που θα …\nΠοδόσφαιρο | 26 Μαΐ 06:41\nΟ Απόλλων Παραλιμνίου έδωσε εισιτήρια\nΟ Βόλος παραμένει η μόνη ομάδα του Ομίλου των μπαράζ με αφιλόξενη συμπεριφορά…\nΠοδόσφαιρο | 25 Μαΐ 16:39\nΠοδόσφαιρο | 25 Μαΐ 16:37\nΠρος αιρετή διοίκηση ο ΓΣ!\nΜε δεδομένο τον Ηρακλή, αναζητούνται ομάδες για ευρωπαϊκή συμμετοχή!


Είναι από τα πιο συνηθισμένα καρυκεύματα και αποτελεί βασικό συστατικό της Kινεζικής, και της Aγιουρβεδικής ιατρικής. Θεωρείται μάλιστα και αφροδισιακό, πιθανόν επειδή διεγείρει την κυκλοφορία του αίματος. Είναι βασικό συστατικό της Kινεζικής και της Tαϋλανδέζικης κουζίνας. Η σκόνη του συμμετέχει στην παρασκευή του κάρι και η χαρακτηριστική της γεύση, κάπως καυτερή, νοστιμίζει γλυκά, επιδόρπια, σάλτσες, εξωτικά φαγητά και κοκτέιλ ποτών.\nΤο τζίντζερ στην Τουρκία χρησιμοποιείται για τον αρωματισμό του σαλεπιού, ενώ μπορεί να χρησιμοποιηθεί ως τσάι, βοηθητικό στην απώλεια βάρους προσθέτοντας άρωμα από φέτες πορτοκάλι ή λεμόνι για μία πιο πλούσια γεύση.\nΗ διατροφική του αξία ως ένα από τα πιο θρεπτικά βότανα ή μπαχαρικά βοηθάει ιδιαίτερα τον ανθρώπινο οργανισμό να μειώσει τα επίπεδα χοληστερίνης, ζαχάρου και κυρίως τις στομαχικές διαταραχές.\nΠρόσφατες μελέτες αναφέρουν ότι η πιπερόριζα , ginger βοηθάει σημαντικά στην θεραπεία πεπτικών διαταραχών αλλά και σε καρδιαγγειακά προβλήματα.\n( άρθρο του 2011 στο Critical Reviews in Food Science and Nutrition )\nΕίναι μια ρίζα που φύεται κυριως στις ανατολικές Ινδίες και στη Μαλαισία.\nΧρησιμοποιείται είτε φρέσκια ειτε αποξηραμένη.\nΤην χρησιμοποιούμε σε μείγματα μπαχαρικών όπως το γνωστο κινεζικο μειγμα 5 μπαχαρικων αλλα και στην ζαχαροπλαστική και ποτοποιία.\nΔίνει ένταση σε λεμονάτα μαγειρευτά και φαγητά φουρνου.ταιριαζει με κρασατα μαγειρευτά αλλά και με λαχανικά στον ατμό η και βραστα.\nΜειώνει τα επίπεδα χοληστερίνης στο αίμα, ρυθμίζει το ζάχαρο και έχει επουλωτική δράση. Βοηθά στην καλή χώνεψη, καταπολεμά τη ναυτία, τονώνει τον οργανισμό και απαλύνει τα συμπτώματα του κρυολογήματος, του στομαχόπονου και του πονοκεφάλου. Έχει αντιπυρετική και αντιμικροβιακή δράση.\nΣε έρευνες που έχουν γίνει έδειξαν μείωση της φλεγμωνής σε ρευματοειδή αρθρίτιδα, οστεοαρθρίτιδα, μυικά προβλήματα. Κλινικές μελέτες έδειξαν μείωση της δυσκαμψίας, του πόνου και του πρηξιμάτος στο 75% των περιπτώσεων της ρευματοειδούς αρθρίτιδας και οστεοαρθρίτιδας και στο 100% των μυικών προβλημάτων.\nΈνα από τα «μυστικά» του τζίντζερ είναι ότι διεγείρει ακριβώς εκείνα τα συναισθήματα ευφορίας και έξαψης που συνδέονται με το σεξ. Προσθέστε λίγο τζίντζερ στο βραδινό σας φαγητό και θα αυξηθούν οι ρυθμοί της καρδιάς σας, θα νοιώσετε το αίμα σας να τρέχει πιο γρήγορα και θα σας προδιαθέσει ευχάριστα για μια «μεγάλη» νύχτα.\nΩ3. Απο τα πιο ισχυρά αντιφλεγμονώδη.\n• Ταυτόχρονα προάγουν τη σύνθεση ουσιών που έχουν αντιφλεγμονώδη και επουλωτική δράση.\nΠιπερόριζα τριμμένη | τζίντζερ (ginger)6.80 € 8.00€\nΠάπρικα καπνιστή 0.95€


Στρατιώτης με covid-19 στην Κομοτηνή - Τι συμβαίνει στην Ξάνθη\nΣτρατιώτης με covid-19 στην Κομοτηνή – Τι συμβαίνει στην Ξάνθη\nΣτρατιώτης με covid-19 στην Κομοτηνή – Εντοπίστηκε μετά από ιχνηλάτιση επαφών του πατέρα του που νόσησε – Τι συμβαίνει στην Ξάνθη και τον Εχίνο για στρατιωτικούς\nΣτρατιώτης της 388 ΠΑΠ στις Σάπες περιφέρεια Κομοτηνής ανιχνεύθηκε χθες Κυριακή με κορονοϊό. Ο στρατιώτης φέρεται να κόλλησε από την οικογένειά του, καθώς ο πατέρας του, μετανάστης στην Ολλανδία όπου εργάζεται, επισκέφθηκε την οικογένειά του τις προηγούμενες ημέρες. Το επόμενο διάστημα της επίσκεψης, νόσησε και έτσι ξεκίνησε η ιχνηλάτιση στο οικογενειακό του περιβάλλον.\nΣτρατιώτης θετικός στον covid-19\nΟ νεαρός στρατιώτης βρέθηκε θετικός στον covid-19 κι αμέσως σήμανε συναγερμός στην Μονάδα. Επίσημες πηγές από το ΓΕΣ, στις οποίες αποτάθηκε το Armyvoice.gr, επιβεβαιώνουν το περιστατικό και μας πληροφορούν ότι τέθηκαν σε εφαρμογή άμεσα οι προβλεπόμενες διαδικασίες.\nΟ στρατιώτης βρίσκεται σε κατ’ οίκον απομόνωση, χωρίς να έχει νοσήσει, ενώ έγινε ιχνηλάτιση επαφών στο υπόλοιπο προσωπικό της 388 ΠΑΠ χωρίς να βρεθεί κάποιο κρούσμα.\nΘα ήταν καλό να γίνει και το σχετικό τεστ, όπως συμαβίνει στις μονάδες του γειτονικού νομού Ξάνθης, όπου έχει τεθεί σε καραντίνα η περιοχή του Εχίνου.\nΤι συμβαίνει στην Ξάνθη και τον Εχίνο για στρατιωτικούς\nΔεν έχει αναφερθεί κάποιο πρόβλημα σε μονάδες της Ξάνθης, σύμφωνα με στρατιωτικές πηγές από την περιοχή. Το χωριό Εχίνος του Δήμου Μύκης Ξάνθης όπως είναι γνωστό έχει τεθεί σε καραντίνα από τις 18 Ιουνίου και ώρα 06:00 έως και τις 25 Ιουνίου 2020 και ώρα 06:00 το πρωί.\nΣτα όρια του χωριού λειτουργεί το «Τάγμα Εθνοφυλακής Εχίνου», με ολογάριθμο προσπωικό, το οποίο κυρίως διαμένει στην Ξάνθη. Η μετακίνησή του στο στρατόπεδο συνεχίζεται κανονικά, καθώς το προσωπικό δεν είχε έρθει σε επαφή με κατοίκους του χωριού.\nΤο Δ’ ΣΣ έχει λάβει μέτρα για τους στρατιώτες που υπηρετούν στην περιοχή και έχουν διεύθυνση κατοικίας τον Εχίνο. Οι συγκεκριμένοι στρατιώτες παίρνουν άδεια εξόδου για την πόλη της Ξάνθης, αλλά δεν παίρνουν άδεια διανυκτέρευσης, καθώς δεν επιτρέπεται η είσοδος πολιτών στο χωριό Εχίνος.\nΕπιπλέον με προφορική διαταγή του διοικητή του Δ’ ΣΣ, όπως μας πληροφορούν στρατιωτικοί από την περιοχή, δίδεται διευκόλυνση σε όσους στρατιωτικούς το επιθυμούν να μεταβούν στα συνεργεία του ΕΟΔΥ και να κάνουν τεστ για το κορονοϊό.\nΣύμφωνα με τον Βάιο Τσαπρούνη, πρόεδρο του πρωτοβάθμιου σωματείου στρατιωτικών της ΠΟΕΣ στην Ξάνθη, πολλοί στρατιωιτκοί έχουν επωφεληθεί και έχουν υποβληθεί σε τεστ για τον κορονοϊό, με αρνητικά αποτελέσματα.\nΤο επόμενο διάστημα μάλιστα, όπως λεει στο Armyvoice.gr ο κ. Τσαπρούνης, αναμένεται να γίνουν στην Ξάνθη από τον ΕΟΔΥ και τεστ αντισωμάτων, ώστε να υπάρχει καλύτερη επιδημιολογική εικόνα για την εξέλιξη του covid-19 στην περιοχή. Εκτιμά μάλιστα ότι η ηγεσία του Δ’ ΣΣ θα διευκολύνει τους στρατιωτικούς που επιθυμούν ώστε να υποβληθούν και αυτοί στο τεστ αντισωμάτων.\nΠροηγούμενο άρθροΟ Καναδάς «σπάει» το εμπάργκο όπλων στην Τουρκία\nΕπόμενο άρθροΤσαβούσογλου σε Αθήνα για Κρήτη: Μην επιχειρήσετε να μας σταματήσετε


Υπέροχα DIY Χριστουγεννιάτικα δέντρα από παλέτες | ΤΕΧΝΟΤΡΟΠΙΕΣ\nΥπέροχα DIY Χριστουγεννιάτικα δέντρα από παλέτες\nEva November 26th, 2019 1 Comment\nΈχουμε βρει για σας σήμερα μερικές δροσερές ιδέες για να δημιουργήσετε Χριστουγεννιάτικα δέντρα από παλέτες. Φτιάξτε τα μόνοι σας και κάντε τον κήπο ή το σπίτι σας ακόμα πιο όμορφο τα Χριστούγεννα.\nΤι θα λέγατε για τη δημιουργία μιας δημιουργική διακόσμηση για τα Χριστούγεννα με το ξύλο; Αυτή η ιδέα της δημιουργίας όμορφων χριστουγεννιάτικων δέντρων από παλέτες είναι πολύ καταπληκτική.\nΜετά από αυτό, ποιο σπίτι δεν φαίνεται υπέροχο με τις έξοχες γοητευτικές δημιουργικές ιδέες διακόσμησης; Δείτε πώς να κάνετε ένα DIY Χριστουγεννιάτικο δέντρο από παλέτες και εμπνευστείτε για να κάνετε το δικό σας.\nΧριστουγεννιάτικα δέντρα από παλέτες, χριστουγεννιάτικε κατασκεύες, χριστουγεννιάτικες ιδέες, χριστουγεννιάτικη διακόσμηση, χριστουγεννιάτικο δέντρο


ATHV's Content - Κοινότητα Λογιστών Βήμα συζητήσεων\nEverything posted by ATHV\nATHV posted a blog entry in ATHV's Blog\nΔημοσιεύτηκαν τα ποσά που επιτρέπεται να δαπανήσουν οι υποψήφιοι βουλευτές στα πλαίσια της προεκλογικής τους εκστρατείας. Η οροφή λοιπόν των νομίμων δαπανών καθορίζεται στις 18.000€ για τις μονοεδρικές περιφέρειες και φτάνει μέχρι τα 135.000€ στη Β’ Αθηνών. Εξάλλου απαγορεύεται η χρηματοδότηση να υπερβαίνει τα 3.000€ ανά μεμονωμένο χρηματοδότη. Σε αντίθετη περίπτωση ο γενναιόδωρος αλλά απερίσκεπτος χρηματοδότης τιμωρείται με 15.000€ πρόστιμο και φυλάκιση έως 1 έτος! Βέβαια προκύπτουν δύο ουσιώδη ερωτήματα. Πρώτον, ποιού βουλευτή (των δύο κομμάτων εξουσίας) το κόστος της προεκλογικής εκστρατείας περιορίζεται στα νόμιμα πλαίσια και δεύτερον, τι κάνει νιάου-νιάου στα κεραμίδια της Βουλής; ‘Μπαμπά’, με ρώτησε η κόρη μου, ‘εσύ θα γίνεις βουλευτής;’ ‘Για να γίνεις βουλευτής Ρηνιώ μου, πρέπει να σε ψηφίσει ο λαός’, απάντησα. ‘Θα σε ψηφίσει η μαμά’ ‘Η μαμά μόνο δε φτάνει, πρέπει να σε ψηφίσουν πολλές μαμάδες’ είπα, (άσε που η μάνα σου θα ψηφίσει εκείνο τον ηθοποιό με το θεληματικό πηγούνι) ‘Ο θείος Φίφης όμως μπαμπά θα γίνει βουλευτής, μου το είπε η μαμά’ επέμεινε η μικρή. ‘Ο θείος Φίφης πούλησε δυο οικόπεδα για να μαζέψει τα λεφτά που χρειάζονται για την προεκλογική του εκστρατεία. Άσε που ο θείος Φίφης είναι και μέλος κόμματος (κομματόσκυλο ήθελα να πω) κι έχει γνωριμίες’ ‘Γιατί μπαμπά; Πληρώνεις για να γίνεις βουλευτής;’ ‘Πληρώνεις ενοίκια εκλογικού κέντρου, αφίσες, διαφημίσεις, κεράσματα και τέτοια’ ‘Το ξέρω μπαμπά, είδα τη φωτογραφία του στην αθλητική εφημερίδα του παππού’, με πληροφόρησε η κόρη μου. ‘Με φόρμα ή με σορτσάκι;’ ‘Τί λες βρε μπαμπά;’, με μάλωσε, ‘με κουστούμι και γραβάτα. Είχε αγκαλιά ένα παιδάκι και το φιλούσε’ ‘Αγαπάει πολύ τα παιδάκια ο θείος Φίφης’ είπα ‘Μπαμπά, εγώ θα τον ψηφίσω τον θείο Φίφη’ Η κόρη μου, δεν έχει πάει ακόμα σχολείο. Εσύ αναγνώστη τι δικαιολογία έχεις που ψηφίζεις τον θείο Φίφη;\nΗ νύμφη του Υμηττού\nΞημέρωνε γλυκά η 15η του Σεπτέμβρη του 2007. Οι πρώτες ακτίνες του ήλιου χάϊδεψαν τις ανατολικές πλαγιές του Υμηττού και τρύπωσαν ανάμεσα στο πυκνό δάσος των κεραιών που φύεται στον αυχένα του. Μέσα στη σιγαλιά, μια αέρινη μορφή ανατάραξε τις λεπτές φωτεινές λουρίδες που διασπούσαν την πολύτιμη χλωρίδα. Η δεκαοχτάχρονη βοσκοπούλα, η Τηλεοπτική Δημοκρατία, ξεπρόβαλε χαριέσσα και έριξε την ακαταμάχητη ματιά της στον κάμπο. Μέσα στο απέραντο αστικό μαντρί κοιμόταν ακόμα μακάριο το κοπάδι της. Θα ήταν ήδη απομεσήμερο και το κοπάδι βοσκούσε ήσυχα στον κάμπο. Τα τσοπανόσκυλα, αντίθετα, ήταν πιο ανήσυχα απ’ ότι συνήθως. Τρέχαν δώθε κείθε να κουμαντάρουν τα ζωντανά, γαβγίζοντας –με ευγένεια ωστόσο καθώς είχαν και τρόπους-, άλλες φορές δάγκωναν μουλωχτά το ένα το άλλο, ρίχνοντας πάντα γοργές ματιές μην ενοχληθεί απ’ τη φασαρία η βοσκοπούλα. Αυτή τα κοιτούσε στοργικά. Είχε αδυναμία στα σκυλιά της∙ αυτά βγάζαν στο κάτω-κάτω όλη τη δουλειά. Αγαπούσε πολύ τα καθαρόαιμα Σταρβάϊλερ, τα Μεγκαντόγκ, τα Αντεννουά, τα Άλτερμαν και τα Αλφαντόρ και τα τάϊζε καλά. Ακόμα και κάτι μπάσταρδα που είχε, τους πέταγε κάνα κόκκαλο να ξελιμάξουν. Νύχτωσε και το κοπάδι μαζεύτηκε στο μαντρί του και κοιμήθηκε ευχαριστημένο και χορτάτο. Η βοσκοπούλα ξαπλωμένη μετρούσε τα αστέρια. Εξάλλου δεν την έπιανε ύπνος. Κοιμόταν ελάχιστα. Είναι απορίας άξιο πως κρατιόταν έτσι φρέσκια με τόσο λίγο ύπνο. Εκείνο το βράδυ όμως είχε ένα ακόμα λόγο να ξενυχτά. Ξημέρωνε η μέρα των μεγαλύτερων καλλιστείων σκύλων της τετραετίας. Η βοσκοπούλα ήξερε ότι τα σκυλιά της θα σάρωναν τα βραβεία και κρυφογελούσε μονάχη της. Τα σκυλιά της ήταν καλά στη δουλειά τους αλλά ήταν και όμορφα. Γι’ αυτό αυτή τη φορά είχε στείλει περισσότερα στα καλλιστεία από κάθε άλλη φορά. Μια σκέψη και δυο χαριτωμένα λακκάκια φύτρωσαν στα ροδαλά μαγουλάκια της: «Η ομορφιά θα σώσει τον κόσμο».\nΤα γεγονότα της Έδεσσας προστέθηκαν στην αλυσίδα των διαδοχικών σοκ της πρόσφατης κοινωνικής επικαιρότητας σαν ένας κρίκος που παρά την νομοτέλεια της προσάρτησής του προκαλεί αναστάτωση στην αλυσοδεμένη κοινωνία. Η αντανακλαστική αντίδραση στην καταπάτηση κάθε κοινωνικού εσκαμμένου επιτείνεται εδώ από την ευπρόσιτη προσωπική ψηλάφηση του θέματος από τον καθένα μέσω των διαύλων της γονεϊκής και σεξουαλικής υπόστασής του. Έτσι η αποστασιοποίηση και η αυτοαθώωση είναι θέσεις αυτονόητες για τους συντριπτικά περισσότερους αφού είναι για τον καθένα εύκολο να φανταστεί τον εαυτό του στη θέση του θήτη και τα παιδιά του σ’ αυτή του θύματος. Η κοινωνική λοιπόν και προσωπική προσέγγιση προκαλούν μια δίπολη, αντανακλαστική και συναισθηματική απώθηση προς την εκδήλωση του φαινομένου, δεν είναι σε θέση ωστόσο να αγγίξουν τα αίτια. Τα αίτια βέβαια της φυσικής αυτουργίας του βιαστή μάλλον πρέπει να αναζητηθούν από την ψυχιατρική. Η σεξουαλική αποκλισιμότητα είναι πάντα κάτι το σχετικό με τις προτιμήσεις αυτών που την κρίνουν, όταν όμως συστατικό της στοιχείο είναι η βία – πόσο μάλλον κατά παιδιών – αποτελεί εγκληματική συμπεριφορά. Ο ρόλος των γονέων ήταν ασφαλώς αυτός που προκάλεσε την ισχυρότερη αντίδραση. Η προσωπική αναγωγή στο ρόλο του θήτη-πατέρα έχει πολλαπλάσιο συναισθηματικό βάρος από την αναγωγή στο ρόλο του θήτη-τρίτου. Γι’ αυτό πρέπει ίσως κανείς να προχωρήσει πέρα από την απλή καταδίκη των γονέων-προαγωγών, στην αιτιολόγηση της αποτρόπαιας αυτής πράξης, γιατί η ηθική αυτουργία, πιστεύω, εκτείνεται πολύ πέρα από τα όρια των συγκεκριμένων ατόμων. Προσεγγίζοντας το θέμα μακριά από τις επιμέρους λεπτομέρειες, στην συχνή εμφάνιση φαινομένων γονέων-προαγωγών ανήλικων παιδιών, διαπιστώνει κανείς ότι κοινή συνιστώσα και ικανή συνθήκη εκδήλωσης αποτελεί το χαμηλό βιοτικό επίπεδο και το χαμηλό επίπεδο μόρφωσης. Δεν αποτελεί βέβαια και αναγκαία συνθήκη γιατί παρεισφρύουν και προσωπικοί παράγοντες που σχετίζονται με τον χαρακτήρα των πρωταγωνιστών, όπως αυτός διαμορφώνεται από βιώματα και ιδιαίτερα χαρακτηριστικά. Παράγοντες που πέρα από το ψυχολογικό βάρος τους – όπως τα τραυματικά βιώματα – είναι αυτοί που δομούν το σύστημα αξιών του κάθε ατόμου. Σε αυτή τη δομική διαδικασία, το οικογενειακό περιβάλλον του καθενός έχει τον πρωταρχικό ρόλο, κρίσιμο για την ευστάθεια ή καν την ύπαρξη ενός τέτοιου συστήματος. Ρόλο και επενέργεια έχουν φυσικά και οι κοινωνικές επιταγές. Παλαιότερα ο ρόλος αυτός διαδραματιζόταν στα πλαίσια των κλειστών μικρόκοσμων μιας τοπικής κοινωνίας, στη συνέχεια η αστικοποίηση και κατά συνέπεια η μεγέθυνση των κλιμάκων του τοπίου, οδήγησε στην αντικατάσταση των φορέων έκφρασης των κοινωνικών επιταγών, καθώς και την εισαγωγή νέων, συμβατών με τα σύγχρονα ήθη, προτύπων. Εν τέλει, τα συχνά διελκυστικά σύγχρονα κοινωνικά «πρέπει» ενεργούν αποσταθεροποιητικά στο σύστημα αξιών των ατόμων, ιδίως αυτών που τα θεμέλιά τους είναι σαθρά. Και επί του ζητούμενου. Παράγοντες κοινωνικοί επιβάλλουν την αυτονόητη(?) έκφραση της γονεϊκής αγάπης προς το παιδί με τη διασφάλιση ενός περιβάλλοντος στοργής και προστασίας του παιδιού και των προϋποθέσεων υγιούς πνευματικής και σωματικής ανάπτυξής του. Προβάλλουν την έκφραση αυτή ως κορυφαία αξία στο κοινωνικό σύστημα αξιών. Δυστυχώς δεν είναι όλοι οι γονείς σε θέση να εξασφαλίσουν τις ιδανικές συνθήκες, δεδομένης της ιδιαίτερης σημασίας που έχει η οικονομική κατάστασή τους ως προϋπόθεση για αυτό. Κι εδώ έρχεται να επενεργήσει διαταρακτικά ένα άλλο σύστημα κοινωνικών «πρέπει», το οποίο προβάλλεται από τον κύριο φορέα θέσπισης και προβολής ουσιαστικών ή ψευδεπίγραφων κοινωνικών προτύπων. Τα μέσα μαζικής ενημέρωσης. Προβάλλουν εξαιρετικά δυσανάλογα το πρότυπο της «επιτυχίας» ως μονόδρομο για τον σύγχρονο άνθρωπο. Η «επιτυχία» αυτή έχει ως μονάδα μέτρησης την εικονική αναλογία με την πρότυπη ζωή ψευδοχαρακτήρων που παρελαύνουν σε μία λεωφόρο-πασαρέλα εκτεινόμενη από το Χόλυγουντ μέχρι τα ελληνικά σήριαλ. Αυτός που το κλάσμα της ιπποδύναμης του αυτοκινήτου του προς την ιπποδύναμη του αυτοκινήτου του Χ χαρακτήρα είναι μικρότερο από ένα κρίσιμο πλαφόν, εντάσσεται άμεσα στην κατηγορία του αποτυχημένου. Δεν είναι τυχαίο ότι η χειρότερη βρισιά για έναν Αμερικάνο είναι να τον αποκαλέσεις loser, ασυγκρίτως χειρότερη από το να του βρίσεις τη μάνα! Δείγμα αντιπροσωπευτικό της μονάδας μέτρησης της επιτυχίας. Οι προβαλλόμενες αξίες περιστρέφονται δορυφορικά ως ηλεκτρόνια γύρω από το άτομο, που βαυκαλίζεται έτσι ότι είναι το κέντρο του σύμπαντος. Σε ένα άτομο με διαταραγμένο οικοδόμημα αξιών, η ιεράρχησή τους αρχίζει να κλονίζεται, το φεγγάρι μοιάζει μεγαλύτερο απ’ τον ήλιο. Το άτομο σύρεται ανεπαίσθητα αλλά σίγουρα σε μία μυωπική κατάσταση. Μη μπορώντας να παρακολουθήσει την αλλοτρίωση που υφίσταται μετασχηματίζεται σε ένα νέο «επαναπρογραμματισμένο» άτομο, η άγνοια της αλλοτρίωσής του καταργεί τους διαύλους προσπέλασης των αξιών του, ή μάλλον τους ανακατεύει με τρόπο που εκπλήσσει τελικά και το ίδιο το άτομο. Μια τέτοια διαδικασία μπορεί να δώσει την δική της ερμηνεία για το πώς ένας γονέας μεταλλάσσεται από ασπίδα προστασίας σε εκμεταλλευτή μιας κατάστασης εκβιασμού προς τον βιαστή του παιδιού του. Η αποκάλυψη της αποτρόπαιας σχέσης γίνεται εμπόρευμα εξ’ ανακύκλωσης από τους ίδιους τους – εξωδικαστικούς μεν, εισαγγελικούς δε, αποδεκτούς σε κάθε περίπτωση – μηχανισμούς παραγωγής κοινωνικών προτύπων. Γίνεται τελικά η κολυμπήθρα στην οποία νίπτουμε τα χέρια μας όλοι οι υπόλοιποι αθώοι αλλά μύωπες.\n2007 ευχες για καλη χρονια με υγεια αγαπη ευτυχια χαμογελα χαρας ελπιδας και αισιοδοξιας\nATHV replied to ΧΡΥΣΑ's topic in Γενικά θέματα - απόψεις - σχόλια - Προβληματισμοί\nΚαλή χρονιά, με υγεία να έχουμε κι ελπίζω του χρόνου να ανταλλάσσω ευχές στο φόρουμ των νικητών του πρωτοχρονιάτικου λαχείου...\nΥΠΟΧΡΕΩΣΗ ΚΑΤΑΒΟΛΗΣ ΕΠΙΔΟΜΑΤΟΣ ΣΤΡΑΤΕΥΣΗΣ;\nATHV replied to TAXMAN's question in Ειδικά θέματα - Μισθωτοί και Στρατός\n"Τις παροχές στράτευσης, δηλαδή εφεδρικό επίδομα, δικαιούνται να λάβουν οι στρατευόμενοι μισθωτοί εφόσον είναι, ή αφότου καταστούν έφεδροι. Σύμφωνα με την ισχύουσα στρατολογική νομοθεσία, όσοι κατατάσσονται σαν οπλίτες και αξιωματικοί, σε κάθε είδους όπλο, λογίζονται έφεδροι: α) Όσοι διανύουν πλήρη θητεία, όταν συμπληρώσουν 24 μήνες πραγματική στρατιωτική θητεία. (Σημ. προφανώς αυτό έχει ακολουθήσει τη μείωση της θητείας) β) Όσοι έχουν υποχρέωση εκγύμνασης, δηλαδή οι προστάτες οικογένειας, όταν συμπληρώσουν 12 μήνες πραγματική στρατιωτική θητεία." Λαναράς 2005\nΤο επίδομα στράτευσης είναι το λεγόμενο εφεδρικό επίδομα. Χορηγείται σε περίπτωση κλήσης εφέδρων για οποιοδήποτε λόγο και όχι κατά την κατάταξη νεοσύλλεκτου.\nΑΛΛΑΓΗ ΩΡΑΡΙΟΥ ΧΩΡΙΣ ΕΝΗΜΕΡΩΣΗ ΜΕΤΑ ΑΠΟ ΑΔΕΙΑ ΛΟΧΕΙΑΣ\nATHV replied to a question in Καταγγελίες σύμβασης - οικειοθελής αποχώρηση\n"Η εναλλακτική χορήγηση της αδείας (σ.σ. του άρθρου 9 της από 24.5.2004 Ε.Γ.Σ.Σ.Ε.) προϋποθέτει συμφωνία του εργοδότη και χορηγείται εφάπαξ ή τμηματικά"\n1) Δεν πιστεύω ότι θεωρείται βλαπτική μεταβολή σύμβασης η παγίωση του συγκεκριμένου ωραρίου από τον εργοδότη σου, καθώς μάλιστα το ωράριο εντάσσεται στα πλαίσια του διευθυντικού δικαιώματος του εργοδότη. Συμπερασματικά, δεν μπορείς να τον εξαναγκάσεις να σου αλλάξει το ωράριο. 2) Ήδη κάνεις χρήση του δικαιώματος μειωμένου ωραρίου γαλουχίας, δικαίωμα το οποίο προφανώς θα στερηθείς εάν αλλάξεις εργοδότη τώρα. Τα τελικά συμπεράσματα δικά σου.\nΤο γέλιο χρειάζεται στην ζωή μας Νο 4. Γελάστε γιατί χανόμαστε........\nATHV replied to Grzokas's topic in Γενικά θέματα - απόψεις - σχόλια - Προβληματισμοί\nΔηλαδή; Δεν είναι ρατσιστικό του αισχίστου είδους;\nΥΠΟΔΕΙΓΜΑΤΑ ΣΥΜΒΑΣΕΩΝ ΤΕΧΝΙΚΟΥ ΑΣΦΑΛΕΙΑΣ ΚΑΙ ΙΑΤΡΟΥ ΕΡΓΑΣΙΑΣ\nATHV replied to a question in Θέματα Επιθεώρησης Εργασίας - Τεχνικού ασφαλείας\nΣου συνάπτω μια σύμβαση που χρησιμοποιώ σε τεχνικά έργα. Τροποποίησέ τη αναλόγως. Το μέλος του ΔΣ, εάν έχει κάνει έναρξη και κόβει ΑΠΥ μπορεί. Δεν είναι εξάλλου ο επιχειρηματίας, στην περίπτωση του οποίου μπορεί να είναι ο ίδιος τεχνικός ασφαλείας εάν η επιχείρηση είναι Β' ή Γ' κατηγορίας επικινδυνότητας. Σε κάθε περίπτωση, ρώτα το ΚΕΠΕΚ για επιβεβαίωση αλλά συμβουλέψου πρώτα το ΠΔ 294/1988 για το εάν η ειδικότητα του πολιτικού μηχανικού καλύπτει τον κλάδο δραστηριότητας της εταιρείας σου. __________________________.zip\nΤι γίνετε σε περίπτωση που το ικα χάσει την επιταγή ,με την οποία πληρώνω τις εισφορές ?\nATHV replied to a question in Θέματα Ασφάλισης ΙΚΑ\nΤα τελευταία 5ετία θα έχω στείλει πάνω από 500 επιταγές σε δεκάδες υποκαταστήματα και ποτέ δεν καθυστέρησε η είσπραξή τους πάνω από 10ήμερο. Για ψάξε το καλύτερα...\nδιαδικασία υποβολής τριμηνιαίας ΑΠΔ μέσω PAYROLL-SOS\nATHV replied to a topic in Θέματα ΑΠΔ\nΤο CSL01 θα το βρείς στο φάκελο payroll και θα το κάνεις upload.\nΗ συνομωσία αποκαλύφθηκε:\nΕθνικοί ύμνοι: Οταν τα έθνη είναι έτοιμα να πεθάνουν\nATHV replied to doctor's topic in Γενικά θέματα - απόψεις - σχόλια - Προβληματισμοί\nΜήτσο, πας γυρεύοντας να προκαλέσεις την -ιερά- οργή μου... Με πιάνουν τα διαόλια μου όταν βλέπω να παραλληλίζεται ο φασισμός με τον κομμουνισμό. Εκτός πια αν εκτός από θιασώτης του Τριαρίδη είσαι και του Ριχάρδου Σωμερίτη!\nΚατά το μπόϊ του καθενός και το κλαδί που μαδάει... Προ 25ετίας πολλοί πιτσιρικάδες με μπλε ποδιά διαλαλούσαμε καρότα αγκινάρες και κουκιά ασφαλώς καλυμμένοι στην βοή των ορθολογούντων συμμαθητών!\nΑΡΝΗΣΗ ΛΟΓΙΣΤΗ ΝΑ ΔΩΣΕΙ ΑΡΧΕΙΟ ΠΕΛΑΤΗ ΣΕ ΑΛΛΟΝ ΛΟΓΙΣΤΗ. ΛΟΓΩ ΔΙΑΚΟΠΗΣ ΣΥΝΕΡΓΑΣΙΑΣ\nATHV replied to a topic in Γενικά θέματα - απόψεις - σχόλια - Προβληματισμοί\nΑς ψάξουμε καλύτερα την έννοια του όρου "πνευματική ιδιοκτησία"...\nΔΗΘΕΝΣΥΝΔΙΚΑΛΙΣΤΕΣ - ΠΟΛΕΜΙΟΙ ΤΩΝ ΣΥΝΑΔΕΛΦΩΝ\nATHV replied to a topic in Ανακοινώσεις - Προσκλ. Συλλόγων - Οργανώσεων\nΣυνάδελφοι, εγγραφείτε στο φόρουμ, εδώ τουλάχιστον συναντιόμαστε -ψηφιακά- λογιστές μισθωτοί (όπως εγώ) αλλά και ελεύθεροι επαγγελματίες χωρίς να χρησιμοποιούμε τα συνδικαλιστικά του καθενός εις βάρος κάποιου άλλου.\nεργαζόμενος αρνείται να προσελθει για εργασία..\nΠοιά διαδικασία; Να κοινοποιήσετε εξώδικη πρόσκληση ή να ...διαπιστώσετε κλοπή!;\nΦίλε Βαγγέλη, εκτιμώ τη μετριοπάθεια και ψυχραιμία που έχουν πάντα τα γραπτά σου, σέβομαι επίσης και την εμπειρία σου -αν και δε γνωρίζω την ηλικία σου- αλλά δε συμφωνώ καθόλου με το: Δε συμφωνώ καθόλου με τις τακτικές της ΠΕΦΕ. Στο κάτω-κάτω είμαστε όλοι άνθρωποι και μπορεί να κάνουμε λάθη. Μπορεί να κάνουμε και λάθη που θα στοιχίσουν στον επιχειρηματία, αλλά αυτός δεν μας πληρώνει για να είμαστε αλάνθαστες μηχανές σε ρομποτικό ταινιόδρομο. Ο μισθός μας (ή το αντίτιμο της ΑΠΥ μας) αντιστοιχεί στον κόπο και το χρόνο που διαθέτουμε με σκοπό πάντα το συμφέρον του εργοδότη μας κι εδώ ακριβώς θεωρώ ανεπίτρεπτο και ανήθικο σε υπερθετικό βαθμό, να μας φορτώνεται πάνω στο άγχος της ευθύνης μας και η χατζάρα των αυτόκλητων ελεγκτών της ικανότητάς μας...\nΦίλε Φαφούτη, μπορώ να απαντήσω εγώ αντί του ανωνύμου επισκέπτη; Σε μια ανακοίνωση "απομακρύνονται" 4 "ανίκανοι" λογιστές.... Γιατί δεν λένε μια κι έξω το εξής: "Εργοδότες προσοχή! Εάν θέλετε υπεύθυνο και ικανό λογιστή εμείς είμαστε εδώ!" Η χρήση έμμεσων απειλών και τρομοκρατίας δεν είναι συμβατή με συνδικαλιστικό ρόλο αλλά με ρόλο εγκαθέτου...\nΑΠΟΛΥΣΗ ΛΟΓΩ ΣΥΛΛΗΨΗΣ ΓΙΑ ΚΛΟΠΗ\nΜας δίνει το τηλέφωνό του, γιατί όλοι ψάχνουν ένα καλό ανθρωπάκι για εργοδότη...\n"Οι Λαοί της Ευρώπης" - Ελληνοπολωνικό Ρέκβιεμ.\nATHV replied to LandS's topic in Γενικά θέματα - απόψεις - σχόλια - Προβληματισμοί\nΜου σηκώνεται η τρίχα βλέποντας ότι κάποιοι εξακολουθούν να αμφισβητούν την εθνική μας υπόσταση και καθαρότητα. Μήπως -οι κοντόφθαλμοι- δεν βλέπουν γύρω τους; Δεν βλέπουν τηλεόραση; Δεν ακούνε ραδιοφωνικούς σταθμούς; Δεν βλέπουν τις ενδυματολογικές προτιμήσεις της νεολαίας; Δεν νιώθουν τον παλμό του διπλανού τους; Είναι ξεκάθαρο ότι μόνο ένας κακόβουλος μπορεί να αμφισβητήσει ότι είμαστε καθαροί, γνήσιοι Αμερικάνοι...\nΑΘΛΗΤΙΚΟ ΘΕΜΑ, ΣΧΟΛΙΑΣΜΟΙ, ΧΙΟΥΜΟΡ\nΩς εδώ και μη παρέκει, και η Γαλλία συμμετέχει στην παγκόσμια συνομωσία κατά της εξόδου μου από τον 7ετή σούπερ-νόβα κουβά! Οι νόμοι της στατιστικής καμπυλώθηκαν από τη θεωρία της σχετικότητας και έτσι έχω φτάσει να έχω παίξει 1000 φορές στοίχημα και να έχω κερδίσει μια φορά 40 ευρώ... Ζητούνται κ..όφαρδοι για συμπαίκτες...


Συσκευή ‘’διαβάζει’’ στα μάτια σημάδια της νόσου Alzheimer - Επιστήμη & Ζωή - Ειδήσεις - Νέα\nΟι ερευνητές χρησιμοποίησαν απεικονιστική μέθοδο (OCTA) για τον εντοπισμό αλλαγών σε μικρά αγγεία του αμφιβληστροειδούς.\nΝέα, μη παρεμβατική απεικονιστική συσκευή, μπορεί να λάβει τα σημάδια της νόσου Alzheimer σε μερικά δευτερόλεπτα.\nΑυτό ανέφεραν ερευνητές του Duke Eye Center.\nΗ εξέταση μπόρεσε να διαχωρίσει τις αλλαγές που προκαλούνται από τη νόσο Alzeimer και αυτές που προκαλούνται από ελαφρά νοητική εξασθένηση.\nΟι ερευνητές πιστεύουν ότι αυτές οι αλλαγές καθρεφτίζουν την διαδικασία της νόσου στον εγκέφαλο.\nΗ έρευνα έγινε σε 39 ανθρώπους με νόσο Alzeimer, 37 με ελαφρά νοητική εξασθένηση και 133 υγιείς.\nΣε ασθενείς με νόσο του Alzheimer, ερευνητές ανακάλυψαν απώλεια μικρών αγγείων του αμφιβληστροειδούς και λεπτότερο αμφιβληστροειδή σε σύγκριση με τις άλλες 2 ομάδες, ακόμα και μετά την προσαρμογή για παράγοντες όπως ηλικία και φύλο.\nΟι ερευνητές δήλωσαν ότι το OCTA θα μπορούσε να κάνει σημαντικά πιο εύκολη την έγκαιρη διάγνωση της νόσου Alzheimer.\nΑν και δεν υπάρχει θεραπεία για τη νόσο Alzheimer, η έγκαιρη διάγνωση θα μπορούσε να οδηγήσει στην ανάπτυξη νέων αγωγών και να δώσει σε ανθρώπους με τη νόσο και τις οικογένειές τους το χρόνο για να σχεδιάσουν την περίθαλψη.\nΤα ευρήματα δημοσιεύτηκαν στο Ophthalmology Retina.\nΠηγές: Ophthalmology Retina.\nΤα μυστήρια του ανθρώπινου εγκεφάλου αποκαλύπτονται στο ΚΠΙΣΝ\nΟ ΠΟΥ εξέδωσε οδηγίες για την πρόληψη της άνοιας


Krasoblog: Απλά μαθηματικά: 16-11= 5.000.000 λαθρομετανάστες\nΈντεκα εκατομμύρια και κάτι ο πληθυσμός της χώρας, 15.900.000 τα κινητά τηλέφωνα, σύμφωνα με στοιχεία αρμόδιας υπηρεσίας, μέχρι το τέλος του 2013. Πιθανόν τώρα που με διαβάζετε να έχουν αγοραστεί άλλες 200.000 κινητά. «Χρυσές» δουλειές κάνουν οι εταιρίες των κινητών. Ο τζίρος ανέρχεται σε δισεκατομμύρια κι όλοι είναι ευχαριστημένοι, αφού μπορούν να συνομιλούν ατελείωτα. Το κινητό τηλέφωνο είναι το πιο αγαπημένο «υπερχρήσιμο» αξεσουάρ της νεολαίας. Αγόρια, κορίτσια, από την πρώιμη εφηβεία είναι «καλωδιωμένα» και μιλούν… μιλούν ακόρεστα, λες και κάποιος θα τους στερήσει την ομιλία για τις επόμενες ώρες.\nΚαι τι δεν ακούς στα λεωφορεία του ΟΑΣΘ, παρά το απαγορευτικό σήμα στο άνω μέρος των θυρών. Οδηγός παρατήρησε κοριτσάκια με «το βίσμα» στ’ αυτιά, να μιλάνε από τη στάση της Μεταμόρφωσης Καλαμαριάς μέχρι το τέρμα στην πλατεία Ελευθερίας. Από τα σχεδόν δεκαέξι εκατομμύρια τηλέφωνα, τα 4.700.000 κινητά είναι από συμβόλαια με εταιρίες και τα υπόλοιπα είναι καρτοκινητά. Σύμφωνα με τα στοιχεία των αρμοδίων, το σύνολο των καρτοκινητών είναι στα χέρια αλλοδαπών που βρίσκονται σήμερα στην Ελλάδα.\nΓια τα δεδομένα της σημερινής Ελλάδας είναι τελείως παράλογο ότι υπάρχουν συμπολίτες μας με τρία και τέσσερα κινητά τηλέφωνα. Η εξάπλωση της κινητής τηλεφωνίας στη χώρα μας μοιάζει σαν κάποια επιδημία που εξαπλώνεται ραγδαία. Αν κάποιος ως διά μαγείας απαγόρευε στην υπέροχη αυτή χώρα τα κινητά τηλέφωνα, νομίζω ότι θα παθαίναμε παράκρουση και ίσως στερητικό σύνδρομο. Μπορεί να στερούμεθα καθημερινά αγαθά για την επιβίωσή μας, αλλά το κινητό μας είναι πια κεκτημένο δικαίωμα.\nΚρέας ή ψάρι μπορεί να μην έχει τη δυνατότητα ο γονιός, ο παππούς να έχει στο εβδομαδιαίο τραπέζι, αλλά από το υστέρημά του πληρώνει το λογαριασμό του κινητού του «μονάκριβου» ή της «μονάκριβης».\nΕμείς, οι παλιοί, χαμπάρι δεν πήραμε ότι ήρθε στο κατώφλι μας ο καινούργιος κόσμος με τα καινούργια δώρα, και ποιος ξέρει κάθε λεπτό που περνά τι έκπληξη μας περιμένει.\n*ΤΟΥ ΦΑΙΔΩΝΑ ΓΙΑΓΚΙΟΖΗ\nΤο ΕΚ ενέκρινε την έκθεση για την διαδικασία ένταξης της Αλβανίας στην ΕΕ


Γιώργος Μυζάλης Archives - myathlete\nTag: Γιώργος Μυζάλης\nΆρθρα 04/12/2019 0Comments\nΠριν από κάμποσο καιρό έγραψα ένα κείμενο που είχε τον τίτλο: «γιατί τρέχω τώρα πια;» Σε εκείνο το κείμενο μιλούσα για τα σημερινά μου κίνητρα, αυτά που με «βγάζουν στο δρόμο» και με κάνουν να συνεχίζω – δεκατρία χρόνια μετά…\nΜετρώντας τη ζωή σε νότες, λέξεις, χιλιόμετρα και δευτερόλεπτα.\nΠρωί – πρωί στο City Link, καθισμένος σε ένα πεζούλι, περιμένω το Χρήστο. Θα τρέξουμε παρέα τα πέντε (5) χιλιόμετρα. Απότομα συνειδητοποιώ πως ένα χρόνο νωρίτερα καθόμουν στο ίδιο πεζούλι και τον περίμενα πάλι για να τρέξουμε τα πέντε (5) χιλιόμετρα μόνο…


ΙΣΤΟΡΙΕΣ λέξεων με αρχή μέση και ΓΑΜΑ Λυκείου: Χίλια Εννιακόσια Ογδόντα Τέσσερα= 2014;\nΤαινία μικρού μήκους για την χειραγώγηση της σκέψης: Ο σημαντικός Ιρανός καλλιτέχνης Μπαμπά Ανβάρι στη μικρού μήκους ταινία του «Two & Two» σκιαγραφεί με συγκλονιστικό τρόπο την απόπειρα χειραγώγησης της σκέψης και την επιβολή της εξουσίας με κάθε κόστος. Βασιζόμενος στα γραπτά του Τζόρτζ Οργουελ, ο οποίος στο «1984» έγραφε ότι «ελευθερία είναι να μπορείς να πεις ότι 2 +2 = 4» ο Ανβάρι αντιστρέφει στην πρόσθεση και παρουσιάζει το πως πραγματοποιείται με τη βία η χειραγώγηση της σκέψης. Η ταινία διαδραματίζεται σε ένα σχολείο όπου κάποια μέρα οι κανόνες αλλάζουν και 2+2 κάνει πια 5 και κανείς δεν έχει δικαίωμα να το αμφισβητήσει. Τι θα γίνει όμως όταν ένα από τα παιδιά το αμφισβητήσει;\nΟ Όργουελ έγραψε το βιβλίο το 1948 (από αναριθμητισμό αυτού του έτους προέρχεται και ο τίτλος του έργου) και το εξέδωσε το 1949. Έχει μεταφραστεί σε πολλές γλώσσες και έχει επηρεάσει σημαντικά τον παγκόσμιο πολιτισμό. Χαρακτηριστική είναι η αναφορά στον Μεγάλο Αδελφό, τον (ανύπαρκτο) πολιτικό ηγέτη της χώρας. Ο Μεγάλος Αδελφός αποτελεί σήμερα έκφραση που υποδηλώνει καθεστώς παρακολούθησης.\nΗ κοινωνία που περιγράφεται στο βιβλίο είναι ένα καθεστώς και κυβερνάται από το «κόμμα». Το κόμμα παραποιεί τα στοιχεία παρόντος και παρελθόντος όποτε το κρίνει σκόπιμο, εξαφανίζει τους αντιφρονούντες χωρίς ίχνος και παρακολουθεί όλα τα μέλη του κόμματος. Το σύστημα είναι ειδικά σχεδιασμένο ώστε να μετατρέπει τους ανθρώπους σε πειθήνια όργανα και να συντηρεί τον εαυτό του εξαλείφοντας εγκαίρως οποιαδήποτε εν δυνάμει απειλή.\nTwo & Two" (2+2=5) μικρού μήκους ταινία (Βρετανία, 2010)\nΑναρτήθηκε από Tasos Kartas στις 12:58 μ.μ.\nΕτικέτες 2+2=5, Χίλια Εννιακόσια Ογδόντα Τέσσερα 2014


Πάπρικα – Γεωργία Κατσογριδάκη\nΗ πάπρικα είναι ο στενός συγγενής του τσίλι και του πιπεριού από λαχανικά. Υπάρχουν περί τους 30 τύπους πάπρικας γλυκές και καυτερές. Οι πάπρικες αποξηραίνονται κι αλέθονται. Η πιο γνωστή είναι η γλυκιά πάπρικα καθώς δίνει μια νότα γλυκιά και πιπεράτη στα πιάτα, ενώ τα χρωματίζει σε βαθυκόκκινο χρώμα με φυσικό τρόπο. Η καυτερή κόκκινη πάπρικα είναι πάρα πολύ καυτερή και χρωματίζει τα φαγητά εξίσου με την γλυκιά. Είναι γνωστή επίσης η διαλεχτή πάπρικα που χρησιμοποιείται για τον χρωματισμό κέτσαπ και δεν έχει καθόλου καυτερή γεύση και τέλος το καυτερό πιπέρι που είναι εξαιρετικά καυτερό. Ταιριάζει με όλα τα κρέατα αλλά και με ψάρια, σούπες, τυριά, σαλάτες.\nΌσο για τις ευεργετικές ιδιότητες, η πάπρικα είναι πλούσια σε βιταμίνη C και A. Ενισχύει την κυκλοφορία του αίματος κι έχει αντιθρομβοτικές ιδιότητες.\nΠάπρικα χρησιμοποιούν αρκετά στην κουζίνα τους οι Ούγγροι, όπου τα σπιτικά και τα εστιατόρια έχουν τουλάχιστον 3-4 διαφορετικά είδη. Οι Ισπανοί, επίσης λάτρεις του μπαχαρικού, προτιμούν τη γλυκιά, ενώ σε πιο ανατολικές χώρες, όπως η Τουρκία, η προτίμηση είναι για την καυτερή ή την πικάντικη.\nΗ πάπρικα χρησιμοποιείται επίσης στην παρασκευή λουκάνικων.


Αναβαθμίστε τον ήχο σας με το Sonos Ray - VG24.gr\nΑναβαθμίστε τον ήχο σας με το Sonos Ray\nΗ Sonos επεκτείνει την κορυφαία της σειρά οικιακού κινηματογράφου με την πιο compact soundbar\nΆρης Φουρναράκης 14 May 2022, 13:07\nΗ Sonos ανακοίνωσε σήμερα τη Sonos Ray, μία compact soundbar με εντυπωσιακό ήχο για το μέγεθός της. H νέα soundbar επεκτείνει την home theater γκάμα της εταιρίας, προσφέροντας στους ακροατές περισσότερους τρόπους για να συνδεθούν εύκολα με το περιεχόμενο που αγαπούν.\nΌπως με όλα τα προϊόντα Sonos, το νεότερο ηχείο της εταιρείας αποδίδει έναν υπέροχο ήχο που σας βοηθά να παίζετε περισσότερο, να ακούτε περισσότερο και να αισθάνεστε σαν στο σπίτι σας. Με την Ray, η Sonos προσφέρει εξαιρετικό ήχο για τηλεόραση, ταινίες και πολλά περισσότερα σε ένα ευρύτερο κοινό, επεκτείνοντας τη home theater σειρά με μια πολύ πιο προσιτή τιμή. Η Ray θα είναι διαθέσιμη παγκοσμίως από τις 7 Ιουνίου στην τιμή των €299.\n“Τα σπίτια έχουν μετατραπεί σε κινηματογράφους, γυμναστήρια, gaming hubs και τόσες άλλες λειτουργίες, όλες υποστηριζόμενες από την εποχή του streaming που δεν είναι πλέον αποκλειστικά για τηλεόραση, μουσική και ταινίες, ”σχολιάζει ο Patrick Spence, CEO της Sonos. “Η Ray βελτιώνει όσο ποτέ τις εμπειρίες ακρόασης, χάρη στο μικρότερο μέγεθος και τον εντυπωσιακό ήχο της.”\nΚινηματογραφικός ήχος από την Sonos Ray\nΗ Ray ανεβάζει τον πήχη της ψυχαγωγίας στο σπίτι με νέες ακουστικές καινοτομίες που προσφέρουν ισορροπημένο ήχο, καθαρούς διαλόγους και σταθερά μπάσα.\nΠλούσιος ήχος που γεμίζει το χώρο: Οι ειδικά σχεδιασμένοι κυματοδηγοί διαχέουν τον ήχο από τοίχο σε τοίχο, ενώ χάρη στην προηγμένη επεξεργασία, κάθε ακουστικό στοιχείο τοποθετείται στο χώρο σας για να νιώθετε ότι βρίσκεστε στην καρδιά της δράσης.\nΤέλειος ισορροπημένος ήχος: Το νέο σύστημα bass reflex με πρωτοποριακό σχεδιασμό προσφέρει συναρπαστικές χαμηλές συχνότητες με τέλεια ισορροπημένα μπάσα, ενώ χάρη στην προσαρμοζόμενη ακουστική, οι συχνότητες μεσαίου και υψηλού εύρους εναρμονίζονται με απόλυτη ακρίβεια.\nΔιαβάστε επίσης: Το νέο soundbar της LG προσφέρει εμπειρία ήχου ανώτερου επιπέδου\nΣυντονισμένo στην τελειότητα: Όπως όλα τα ηχεία Sonos, η Ray συντονίστηκε με τη βοήθεια του Sonos Soundboard, μιας ομάδας από κορυφαίους της μουσικής και της κινηματογραφικής βιομηχανίας. Προσαρμόστε τον ήχο ακόμη περισσότερο με το Trueplay για να δημιουργήσετε την ιδανική εμπειρία ακρόασης για κάθε δωμάτιο.\nΒελτιωμένη ακρόαση: Η Βελτίωση Ομιλίας (Speech Enhancement) της Sonos εξασφαλίζει ακόμα μεγαλύτερη καθαρότητα ώστε να μην χάσετε ούτε λέξη, ενώ ο Ήχος Νυκτός (Night Sound) μειώνει την ένταση των δυνατών ηχητικών εφέ για να μην ενοχλείτε τους υπόλοιπους στο σπίτι.\nCompact Σχεδιασμός: Είτε το τοποθετήσετε στη βάση της τηλεόρασης είτε μέσα σε κάποιο έπιπλο, ο διακριτικός και εντυπωσιακός compact σχεδιασμός της Ray εναρμονίζεται σε οποιονδήποτε χώρο.\nΑειφόρος ήχος: Η Ray έρχεται στην πιο βιώσιμη σχεδιαστική συσκευασία μέχρι σήμερα, με συσκευασία και προστατευτικά μαξιλάρια από 100% ανακυκλωμένο χαρτί.\nΗ Ray συνδυάζει την κορυφαία απλότητα και ευελιξία της εταιρείας με την πιο προσιτή τιμή, για το πιο εύκολο στήσιμο του πρώτου σας οικιακού κινηματογράφου ή την επέκταση σε περισσότερους χώρους. Η νέα soundbar είναι συμβατή με όλες τις αγαπημένες σας υπηρεσίες streaming, ώστε να απολαμβάνετε ταινίες, μουσική και πολλά άλλα με απλή εγκατάσταση και χειρισμό – απλώς ανοίξτε την εφαρμογή Sonos και ξεκινήστε την ακρόαση. Μπορείτε πολύ εύκολα να ελέγξετε την Ray με το τηλεχειριστήριο της τηλεόρασής σας, την εφαρμογή Sonos, το AirPlay 2 της Apple κ.α.\nΠροσθέστε ένα ζεύγος ηχείων One SL για surround κινηματογραφικό ήχο ή συνδέστε την σε οποιοδήποτε ηχείο Sonos για multi–room ακρόαση.\nΗ Sonos Ray θα είναι διαθέσιμη παγκοσμίως από τις 7 Ιουνίου στην τιμή των €299.


Ο Χρήστος Μιχαηλίδης υποψήφιος στα ONESHOT HAIR AWARDS 2018 για 2η χρονιά! - trikalaidees.gr | Τρίκαλα ΙΔΕΕΣ\nHome/Beauty experts/Ο Χρήστος Μιχαηλίδης υποψήφιος στα ONESHOT HAIR AWARDS 2018 για 2η χρονιά!\nΟ Χρήστος Μιχαηλίδης υποψήφιος στα ONESHOT HAIR AWARDS 2018 για 2η χρονιά!\nΤο νέο άρωμα του οίκου Hermes…\nΟ οίκος αρωμάτων Jo Malone London καλωσορίζει την άνοιξη\nΤο κραγιόν είναι το αξεσουάρ που δεν πρέπει να λείπει από την τσάντα σας.\nΤο μυστικό που κάνει ένα κραγιόν τόσο εθιστικό!\nΚι όμως, σου λέμε την αλήθεια! Η νέα τσάντα για το κραγιόν σου.\nFrench manicure : Οι γνώμες διίστανται για το γαλλικό μανικιούρ


Το κλεμμένο αεροπλάνο DHC-8-402Q Horizon Air συνετρίβη\nΈνας τεχνικός από το Seattle / Tacoma στην Ουάσιγκτον των ΗΠΑ έκλεψε ένα αεροσκάφος Bombardier Dash 8 Horizon Air και απογειώθηκε χωρίς τη συγκατάθεση του πύργου ελέγχου.\nBy Σορίν Ρούσι On 11 Αυγούστου 2018\nΈνα άτυπο αεροπορικό δυστύχημα σημειώθηκε σήμερα. Ένας 29χρονος τεχνικός από το Seattle / Tacoma στην Ουάσιγκτον των ΗΠΑ έκλεψε ένα αεροσκάφος Bombardier Dash 8 Horizon Air (θυγατρική του Alaska Air Group) και απογειώθηκε χωρίς τη συγκατάθεση του πύργου ελέγχου.\nΈνα μαχητικό McDonnell Douglas F-15 Eagle εστάλη αμέσως για να συνοδέψει το αεροσκάφος. Έγινε προσπάθεια να το φέρει στο έδαφος. Δυστυχώς, ο νεαρός δεν υπάκουσε στις εντολές κανενός. Έκανε μερικά ακροβατικά ακροβατικά και τελικά συνετρίβη 40 μίλια από το αεροδρόμιο Seattle / Tacoma.\nΚλεμμένο αεροσκάφος DHC-8-402Q Horizon Air\nΠερισσότερα βίντεο του κλεμμένου Q400 καθώς πετούσε γύρω από την περιοχή του Σιάτλ. pic.twitter.com/Mzpuo4lvC2\n- Strategic Sentinel (@StratSentinel) Αύγουστος 11, 2018\nΒίντεο του κλεμμένου Q400 από @SeaTacAirport κυνηγημένος από ένα F-15 pic.twitter.com/L2RhTJnpga\nΕκπρόσωπος της Alaska Airlines είπε ότι το αεροσκάφος βρισκόταν σε ξεχωριστό χώρο του αεροδρομίου και υποβαλλόταν σε τεχνική επισκευή όταν καταλήφθηκε. Δεν ήταν προγραμματισμένο για επιβατικές πτήσεις. Το αεροδρόμιο, γνωστό ως Sea-Tac, έχει κλείσει. Το ίδιο και η εναέρια περιοχή γύρω από το αεροδρόμιο.\nΑεροσκάφη ευρείας ατράκτου της Qatar Airways για την Ανατολική Ευρώπη